**Kontezt** Sudio Vasa Blå, Nikmati Alunan Muzik Lebih Stylo

Golongan audiophile, kini anda boleh menambah koleksi earphone tanpa wayar dengan model terbaru dari Sweden iaitu Sudio Vasa Blå. Apa yang istimewanya, ia dapat memberi satu alternatif terbaik untuk anda dalam menikmati alunan muzik kegemaran dengan lebih selesa.

Menawarkan masa mendengar muzik sehingga 8 jam dan masa menunggu sehingga 10 hari, manakala masa yang diambil untuk mengecas pula hanya 120 minit sahaja. Sudio Vasa Blå menyokong Impedance 32 Ohm dengan sensitiviti sehingga 112db yang direka untuk prestasi bunyi beresolusi tinggi dan mampu memberikan pengalaman bunyi yang dinamik dan berkuasa. Menampilkan empat pilihan warna iaitu putih, hitam, biru dan merah jambu, peranti ini boleh diletakkan dalam jarak 10 meter serta seberat 14g sahaja.

Tampil dengan kotak pembungkusan yang menarik, ianya sesuai untuk dihadiahkan kepada orang tersayang sempena Hari Bapa ini.

▲ Menawarkan kualiti yang mewah, sesuai dengan harganya.

▲ Terdapat butang laras Volume, Next, Previous serta mikrofon untuk memudahkan menjawab panggilan.

▲ Port microUSB untuk proses pengecasan.

▲ Menyediakan lampu LED untuk sambungan Bluetooth.

▲ Kehadiran porch bag memudahkan anda membawa earphone ini kemana sahaja.

1) Kepada semua pembaca eRing, korang boleh mendapat diskaun sebanyak 15% apabila membeli SUDIO Vasa Bla yang bernilai RM398 dengan menggunakan kod diskaun ‘EringMalaysia’.

2) Sudio sedang mengadakan promosi untuk model Vasa Blå, di mana setiap pembelian earphone ini anda akan mendapat Marble Phone Case dan penghantaran secara percuma ke seluruh malaysia. Promosi ini hanya untuk tempoh terhad sahaja.

BERMINAT?!! nak?!! sertai kontezt je…

[gravityform id=”8″ title=”true” description=”true”]


MWC 2019: Siri Wiko View3 Bakal Tampil Dengan Rekaan Lebih Menarik

Dalam acara MWC 2019 ini juga pengeluar dari Perancis, Wiko telah muncul dengan siri terbaru mereka yang diberi nama View 3 dan View 3 Pro.

Siri baharu untuk kali ini mempunyai reka bentuk yang lebih menawan berbanding peranti sebelumnya, sebilangan peningkatan dari segi prestasi juga tidak ketinggalan salah satunya adalah penggunaan kaca pada panel belakang dan rekaan tri kamera.

Siri View 3 menggunakan sistem operasi Android 9 Pie, sama-sama dibekalkan dengan bateri berkapasiti 4,000mAh yang mana turut menyokong sistem pengecasan pantas. Tambahan lagi, sistem keselamatan seperti pengimbas cap jari dan pengecaman wajah juga tersedia dalam siri ini.

Seperti nama yang diberi, View 3 Pro mempunyai kuasa dalaman yang lebih premium di mana ia hadir dengan skrin bersaiz 6.3 inci FHD+, cip pemproses MediaTek Helio P60 Octa-core, pilihan 4GB/6GB RAM dan 64GB/128GB ROM, penambahan kad microSD sehingga 256GB, sambungan NFC dan USB Type-C.

Bagi penggambaran pula, gabungan tri-kamera utama terdiri daripada 12MP + 13MP + 5MP dan 16MP kamera swafoto yang menggunakan rekaan takuk pada skrin.

Beralih ke View 3, model ini menggunakan pemproses MediaTek Helio P22, 3GB RAM dan 64GB ROM yang menyokong kad microSD sehingga 256GB. Paparan skrin lebih kecil dari versi Pro iaitu 6.26 inci HD+, kamera utama tetap menggunakan tiga sensor 12MP + 13MP + 2MP dan kamera swafoto pula beresolusi 8MP.

View 3 terdapat tiga pilihan warna iaitu Night Blue, Blush Gold dan Electro Bleen, ia di tawarkan pada harga 179 Euro (kira-kira RM828). View 3 Pro pula hanya ada Nightfall dan Ocean warna untuk dipilih, harganya adalah 249 Euro (kira-kira RM1,151) bagi versi 4GB, sementara versi 6GB berharga 299 Euro (kira-kira RM1,383).

Siri View 3 akan mula dipasarkan pada Mei  2019, buat masa kini pasaran tempatan masih tidak diketahui tarikh rasmi lagi.


MacBook Pro 13 Dengan Magic Keyboard Kini Rasmi!! – Dijual Pada Harga Bermula Dari RM5599!!

Buat mereka yang meminati produk dari Apple, ada sesuatu yang menarik apabila merkea telah melancarkan satu lagi produk yang dikenali sebagai MacBook Pro 13″ yang mana ia di jual pada harga bermula dari RM5599.

Peranti ini dikuasakan oleh Intel Core i5 2.0GHz quad-core generasi ke-10. Antara yang menjadi sorotan pada peranti ini adlah papan kekunci buterfly MBP yang ada pada edisi terdahulu kini di tukar kepada Magic Keyboard.

Saiz skrin juga sangat baik apabila ia dihadirkan dengan 13.3″ IPS Panel dengan resolusi sehingga 2560×1600. Ia turut dihadirkan dengan Intel Iris Plus Graphics.


Celcom EasyPhone Baharu Membolehkan Pelanggan Menyewa Peranti Idaman

Celcom baru-baru ini menambah baik pelan EasyPhone mereka, kali ini menawarkan cara yang lebih fleksibel dan paling mudah kepada pelanggan untuk memiliki peranti idaman dengan hanya menyewa tanpa perlu membelinya. Tawaran ini diadakan bersempena menyambut Piala Dunia 2018 didalam kempen #kitaboleh.

Melalui penawaran ini, pelanggan Celcom boleh mendapatkan barisan telefon pintar terbaru dengan harga lebih rendah. Seperti contoh, iPhone X boleh disewa pada harga serendah RM99 sebulan berbanding membelinya pada harga RM137 sebulan. Ia didatangkan dengan kontrak selama 24 bulan dimana pelanggan perlu menjaga peranti daripada sebarang kerosakkan berlaku.

Bagi mengelakkan pelanggan dikenakan penalti semasa proses pemulangan, Celcom mensarankan pelanggan untuk membeli pelan perlindungan bagi peranti-peranti yang disewa. Bagi pengguna yang akan menghabiskan kontrak EasyPhone sedia ada, mereka boleh mendaftar pelan sewaan ini pada penghujung tempoh kontrak.

Sementara untuk pelanggan baru, mereka boleh melanggan pelan EasyPhone baharu ini di mana-mana BlueCube seluruh Malaysia bermula hari ini. Maklumat lanjut boleh layari portal rasmi Celcom.


Samsung Membantu Masyarakat Kampung Ulu Tual Dalam Pembangunan Asas

Pada tahun 2015, buat pertama kalinya Samsung Malaysia Electronics mengambil inisiatif jangkauan masyarakatnya di Kampung Ulu Tual di Kuala Lipis, Pahang. Kampung Ulu Tual adalah sebuah kampung yang diguna pakai oleh Samsung untuk diteraju di bawah bendera korporatnya.

Sukarelawan Samsung menghabiskan masa dengan penduduk tempatan dengan melakukan pembaikan infrastruktur kampung, mengajar penduduk mengenai alat pembelajaran tablet Samsung, serta mempelajari budaya-budaya kampung.

Inisiatif ini juga diwujudkan sebagai satu usaha di bawah kempen pembinaan masyarakat “Hope for Tomorrow”. ‘Nanum’ yang bermakna perkongsian dalam bahasa Korea ini sangat sesuai dengan komitmen Samsung yang ingin berkongsi inovasi dan perkembangan sosial bersama masyarakat luar bandar.

Sebelum ini, Kampung Ulu Tual tidak mempunyai akses kepada sumber elektrik yang betul kerana ia terletak di kawasan yang terpencil. Oleh itu, Samsung telah memutuskan untuk memasang panel solar dan kelengkapan tambahan bagi meningkatkan kemudahan bekalan elektrik mereka. Para sukarelawan Samsung juga membantu penduduk tempatan membaiki pondok serta memastikan penduduk kampung mempunyai tempat perlindungan harian yang baik.

Pusat Pengajian Komuniti Kampung Ulu Tual atau Pusat Didikan Komuniti (PDK) mempunyai dua guru sepenuh masa yang ditempatkan di sana untuk menyediakan pendidikan kepada anak-anak, malah dewan juga digunakan untuk aktiviti-aktiviti yang berkaitan dengan komuniti. Dengan membekalkan bekalan elektrik yang baik di kampung, ia sekaligus akan membuka jalan kepada anak-anak untuk belajar dengan cara yang lebih menyeronokkan.

Dengan pemberian TV Pintar dan Tablet Galaxy, kanak-kanak didedahkan cara menggunakan aplikasi pra-muat. Dalam masa yang sama, ia juga akan mengajar golongan muda penduduk kampung mempelajari Bahasa Inggeris lantas pencapaian akademik di masa akan datang lebih terjamin.

Di samping itu, Samsung turut menyumbangkan makanan, alat penjagaan diri, alat sukan dan bekalan pendidikan supaya penduduk terus mendapat akses kepada keperluan hidup asas yang baik.

Kenangan yang dibuat pada tahun 2015 sangat menggembirakan Samsung, disebabkan itu Samsung telah kembali lagi untuk tahun ini dengan menggandakan pelaburan dalam misi yang sama dikecapi sebelumnya.

Samsung berharap dengan adanya Program Love & Care, ia akan menjadi sumber inspirasi kepada syarikat lain untuk membantu komuniti luar bandar untuk terus maju dalam era permodenan.


Kerjasama Vivo X LazMall Beri Jualan Terhangat Pada 2 Februari!!!Nikmati Harga Telefon Pintar vivo Serendah Dari RM359!!

vivo Malaysia Menawarkan telefon pintar dengan tawaran menarik di vivo Malaysia’s Official Store di LazMall bersempena dengan kerjasama vivo X LazMall yang berlangsung pada 2 Februari!! PElanggan boleh membeli telefon pintar vivo serendah RM359 dan boleh menebus hadiah menarik dan baucar sehingga RM70.

Pada hari tersebut, pelanggan boleh merebut tawaran terbaik bagi telefon terpilih pada harga serendah RM359!

Selain itu, 300 pelanggan pertama layak untuk menerima hadiah percuma bagi setiap pembelian peranti vivo sementara stok masih ada.

Dalam pada itu, pelanggan yang membeli mana-mana produk di vivo Malaysia’s Official Store di LazMall pada 2 Februari ini, turut layak menebus baucar eksklusif bernilai sehingga RM70.

Share and Win (28 January – 2 February 2021)

Pelanggan juga berpeluang untuk memenangi baucar RM88 dengan menyertai “Share and Win” bermula dari 28 Januari hingga 2 Februari dengan mengikuti 3 langkah ini

Customers also stand a chance to win RM 88 voucher by participating in the “Share and Win” activity starting from 28 January until 2 February 2021, by following three simple steps below:

Step 1: Like dan Share post ini https://www.facebook.com/176887556513133/posts/773901520145064/?d=n

Step 2: Screenshot shared Facebook post dan klik ‘Message’ chatbox  vivo Malaysia’s official store  di LazMall

Step 3: hantarkan screenshot dan teruskan bersama vivo official store di LazMall bagi pengumuman pemenang pada  2 February 2021.

bagi mendapatkan maklumat lanjut, layari vivo Malaysia Official Facebook Page atau official website.


Fotografi Lebih Bermakna Dengan “Live Photo” Dari vivo

Setiap pengguna telefon pintar pasti meletakkan kebolehan kamera sebagai keutamaan. Kerana ramai diantara kita yang memuat naik gambar setiap hari di laman sosial, vivo kini menawarkan ciri Live Photo pada V7+.

Ciri Live Photo pada vivo kini membolehkan pengguna merakam video beberapa saat untuk dijadikan sekeping gambar yang lebih ‘hidup’. Ciri ini telah mula menarik perhatian ramai sejak ia diperkenalkan pada iPhone dalam iOS 9 yang lalu.

Di samping ciri Live Photo, kamera belakang 16 Megapiksel ini juga menyokong teknologi autofocus pengesanan fasa (PDAF) dan LED flash. Ia membantu pengguna menfokuskan objek dengan lebih cepat berbanding sensor biasa.

Bukan itu sahaja, pengguna kini boleh merakam gambar dengan lebih terperinci menerusi teknologi sensor yang telah dinaik taraf menggunakan perisian algoritma khusus dari vivo. Selain daripada itu, ciri V-series turut menawarkan pelbagai mod termasuk Night Mode, Ultra HD Mode, Professional Mode, Slow Mode, Time-lapse Mode, dan PPT Mode.

vivo V7+ yang akan dilancarkan minggu hadapan didatangkan dengan paparan FullView Display serta kerangka unibodi yang premium. Untuk maklumat lanjut mengenai produk, sila layari Facebook vivo Malaysia.


Tip Bermain Super Mario Run

Bagi anda yang baru sahaja bermain Super Mario Run atau masih cuba mahirkan diri dengan permainan ini, kami akan kongsikan beberapa tip yang kami rasakan berguna untuk anda.

Di dalam permainan anda dapat melihat sesetengah blok berwarna merah. Blok ini boleh anda gunakan untuk berhenti sebentar di dalam permainan dan kami sarankan gunakan ia sekerap mungkin di dalam level permainan yang sukar untuk anda merancang pergerakan karakter.

Mario dan watak-watak lain dalam permainan ini secara automatik boleh melepasi halangan atau musuh yang rendah. Namun anda boleh menggunakan halangan ini untuk menggandakan ketinggian lompatan dengan tap skrin apabila anda betul-betul berhadapan dengan mereka.

Beberapa pengguna sudah pun menyuarakan masalah penggunaan data Internet yang berlebihan apabila bermain permainan Super Mario Run yang sentiasa memerlukan sambungan Internet aktif. Kami sarankan anda bermain permainan ini ketika peranti tersambung ke WiFi bagi mengelakkan kuota data Internet anda disedut secara berlebihan.

Walaupun Super Mario Run tidak memberikan pemain kawalan secara langsung ke atas arah pergerakan watak, terdapat beberapa unsur-unsur permainan yang memungkin anda menukar arah larian. Blok dilabel dengan anak panah muncul dalam peringkat tertentu, ia boleh digunakan supaya Mario bergerak ke arah anak panah yang ditunjuk. Ini boleh membantu untuk mengumpul item yang mungkin terlepas semasa watak berlari.

Ketika berada di ketinggian maksimum semasa lompatan, tap skrin untuk berpusing di udara yang sekali gus menambah ketinggian lompatan.

Mana-mana peminat Nintendo yang yang bermain Super Mario tahu bahawa lompatan dinding adalah satu aspek yang penting untuk mengutip item di dalam permainan. Tap skrin apabila watak anda mendekati dinding dan apabila berada di antara dinding anda boleh ulang kali tap skrin untuk melompat di antara kedua-dua dinding.

Pemain mendapat sedikit kawalan ke atas pergerakan watak mereka semasa melompat. Namun jika ia tidak disengajakan dan anda ingin membatalkan lompatan, anda boleh swipe ke kiri untuk membatalkan lompatan anda.

Apabila Mario dan watak-watak dimainkan lain tercedera, mereka akan diletakkan di dalam belon yang menggerakkan pemain ke belakang dan membuang beberapa syiling pemain. Walaupun begitu, belon ini boleh membantu jika anda ingin patah kembali untuk mendapatkan syiling merah jambu atau ungu yang anda terlepas.

Syiling khas ditempatkan secara strategik di kawasan yang sukar untuk dicapai, dan jika pemain mengumpul semua syiling berwarna dalam satu jangka, mereka akan menerima Rally Tickets sebagai ganjaran. Tiket ini boleh digunakan untuk mengakses mod Toad Rally.

Dapatkan karakter lain untuk anda gunakan, karakter selain Mario mempunyai pergerakan tersendiri yang boleh membantu anda di dalam permainan.


realme 6i Kini Rasmi – Tampil Dengan Pemproses MediaTek Helio G80 & Dijual Pada Harga Bermula Dari RM699

Berita baik buat peminat jenama perant pintar realme apabila mereka telah melancarkan peranti terbaharu yang dikenali sebagai realme 6i yang dijual pada harga bermula dari RM699.

Peranti ini tampil dengan spesifikasi yang mempersonakan apbila dihadirkan dengan skrin 6.5″ IPS LCD HD yang memberikan paparan terbaik kepada pengguna.

Lebih menakjubkan apabila spesifikasi dalaman memperlihatkan ia dihadirkan dengan cip pemproses MediaTek Helio G80 dan dipadankan dengan RAM sebasar sehingga 4GB dan storan sebesar sehingga 128GB.

Dari aspek kamera pula ia dihadirkan dengan 48MP bagi kamera utama dan 16MP bagi kamera hadapan. Ia turut menyertakan bateri yang besar iaitu 5000mAh.

Berikut adalah harga jualan bagi peranti ini:

Lebih menarik, realme bakal mengadakan jualan khas pada 23 April ini di laman sesawang Shopee yang mana veri 3GB + 64GB akan dijual pada harga RM599!! Jangan lepaskan peluang!!


Siri OnePlus 9 Tidak Akan Dihantar Untuk Penilaian DXOMark??!

siri OnePlus 9 akan dilancarkan di Pusat Sukan Oriental Shanghai pada jam 14:00 pada 24 Mac. Kedua-dua OnePlus 9 dan OnePlus 9 Pro akan dilengkapi dengan sistem pengimejan telefon bimbit Hasselblad namun ia tidak dihantar ke DXOMark untuk membuat penilaian

Menurut berita sebelumnya, OnePlus Technology baru-baru ini mengumumkan bahawa ia akan menjalin kerjasama selama tiga tahun dengan Hasselblad, dan tahun ini akan menjadi “Tahun Imej OnePlus”. Dilaporkan bahawa OnePlus berbelanja besar untuk membina sensor IMX789. Ini adalah sensor tersuai yang paling mahal yang pernah dibuat oleh OnePlus. Sebagai tambahan kepada dual ISO asli, teknologi fokus omnidirectional piksel penuh, rakaman video HDR masa nyata dan lain-lain. IMX789 juga akan memberikan pengalaman merakam video 4K 120-frame.

Sebagai tambahan, OnePlus akan melancarkan “Mod Profesional Hasselblad”, yang dirancang untuk pengguna profesional. Selain penyesuaian fleksibel dari pelbagai parameter seperti kelajuan rana, kepekaan, keseimbangan putih, dan lain-lain, ia juga dapat menggunakan “fokus memuncak fungsi “untuk fokus dengan cepat dan tepat, dan dapat memotret dengan foto format RAW kedalaman warna 12 Bit, menangkap hingga 68.7 bilion warna.


Attention!!! XPAX Tawarkan Tiket VIP Twice Untuk Dimenangi!!!

Ada sesiapa peminat tegar bagi kumpulan gadis terhangat dari Korea Selatan – TWICE?! Xpax ada kejutan hebat bagi peminatnya! Xpax kini membawakan pengalaman Xtra hebat kepada peminat K-pop, iaitu dengan menawarkan tiket Zon Xpax (Fantasy Zone) PERCUMA ke TWICELAND ZONE 2: Fantasy Park, termasuk peluang eksklusif untuk sesi ‘Hi-Touch’ bersama anggota TWICE semasa konsert.

Peminat TWICE berpeluang untuk mendapatkan tiket PERCUMA Xtraordinary ini dengan melanggan Peranti Pascabayar Xpax (umur 25 tahun ke bawah), dan menjawab soalan mudah serta melengkapkan slogan mengenai TWICE.

Pengguna Pascabayar Xpax akan menikmati diskaun lebih 50% untuk pembelian telefon pintar bersama pelan peranti Pascabayar Xpax, atau serendah RM29 sebulan melalui pelan pascabayar EasyPhone™ Xpax.

Untuk mendapatkan maklumat lanjut untuk memenangi tiket PERCUMA ke TWICELAND ZONE 2: Fantasy Park, layari halaman FB Xpax atau kunjungi mana-mana cawangan bluecube Celcom di seluruh negara. Tiket peraduan adalah terhad.

TWICE adalah kumpulan gadis Korea yang dibentuk di bawah JYP Entertainment dan menjadi terkenal selepas pelancaran single “Cheer Up” mereka, yang telah melanda semua carta utama di Korea seperti Soribada, Naver, Melon, Bugs, Mnet dan banyak lagi. Menerima penghargaan sebanyak dua kali dan menyandang gelaran “Song of the Year” di Anugerah Muzik Mnet Asia dan Anugerah Muzik Melon pada tahun 2016.


9 Pelajar Diumum Pemenang Digi CyberSAFE

Baru-baru ini Digi Telecommunications Sdn. Bhd telah mengumumkan seramai sembilan pemenang CyberSAFE di bawah program ‘Be Smart, Use Heart’. Ianya cabaran yang memerlukan peserta mencipta video untuk dimuat naik ke Youtube.

Para pemenang terdiri daripada tiga kategori bermula daripada sekolah rendah, menengah rendah, dan menengah atas masing-masing membawa pulang hadiah bernilai RM400.

Video yang telah dimuat naik kesemuanya tidak melebihi tiga minit yang bertemakan buli siber berdasarkan tafsiran peserta sendiri. Untuk melihat video dalam cabaran ini, anda boleh klik di pautan di bawah :

Kategori Sekolah Rendah

Kategori Menengah Rendah

Kategori Menengah Atas

Program buli siber yang dianjurkan oleh Digi ini sudah bermula pada tahun 2011 turut mendapat kerjasama daripada Kementerian Pendidikan Malaysia dan CyberSecurity Malaysia. Ia diwujudkan supaya dapat meningkatkan kesedaran mengenai buli siber dan memastikan pelajar sentiasa kekal selamat menggunakan internet.


Jualan Pertama Realme 3 Di Lazada Catat Rekod Baru – Lebih 500 Terjual Dalam 3 Minit!

It’s a wrap! Realme berjaya mencatatkan rekod baru bagi jualan telefon terbaru mereka iaitu Realme 3 dengan sejumlah lebih daripada 2,000 terjual melalui promosi Lazada’s 7th Birthday Sale!

Lebih mengujakan apabila lebih 500 unit Realme 3 telah terjual dalam hanya 3 minit sepanjang promosi berlangsung! Ini sekaligus menjadikan Realme kini telah meletakkan satu tanda aras baru untuk jualan telefon pintar mereka.

Bagi meraikan kejayaan ini, Realme bakal mengadakan satu lagi jualan hebat di Lazada pada 4 April 2019 – menawarkan Realme 3 (3GB+32GB) pada harga istimewa iaitu RM 549 (Harga asal : RM599).


Samsung Malaysia Bakal Merasmikan Galaxy Note9 Pada 15 Ogos 2018?!

Malam ini kita akan menyaksikan pelancaran acara tahunan Samsung Galaxy Unpacked 2018 secara siaran langsung. Setiap tahun Samsung melancarkan siri Note terbaru, seluruh dunia akan menantikan kejutan besar dari jenama ini.

Namun yang paling mengejutkan kami adalah pengumuman pelancaran Galaxy Note9 akan dibawa masuk pada 15 Ogos 2018 ini, lima hari selepas Galaxy Unpacked 2018. Adakah harga peranti premium ini mencecah RM5000 untuk model 512GB, kita nantikan bersama-sama pelancaran di Malaysia.


Jualan Stok Habis Dari Mac Studio! RM1,225 Boleh Dapat iPhone 6!

Produk Apple bukannya semua orang pun mampu beli, betul tak?! Kalau anda salah seorang peminat Apple tetapi selalu “tersangkut” dengan tawaran harga yang tinggi sangat, well jualan stok habis dari mac studio mungkin membantu!!!

Perlu diingatkan, bilangan unit produk Apple dan warna adalah terhad, setiap pembelian akan ditawarkan jaminan selama setahun. Anda boleh kunjungi kedai mac studio yang terdekat mulai sekarang, tawaran ini juga terbuka kepada pembelian atas talian.

Selain itu, mac studio turut menawarkan promosi pada produk “open box”, bermaksud produk yang jarang digunakan dan dikembalikan. Juruteknik akan menguji dan membaikipulih jika perlu, untuk memastikan produk tersebut dalam keadaan baik seperti yang baru.

Semua produk “open box” datang sekali dengan kotak pembungkusan dan lengkap dengan aksesori. Tempoh jaminan mungkin berbeza untuk setiap produk di atas.


Samsung Galaxy Note5 Kini Menawarkan Warna Merah Jambu Emas

Samsung Galaxy Note5 sejak diperkenalkan di pasaran, turut mendapat sambutan hebat di kalangan orang ramai. Popularitinya diterima seiring dengan pujian daripada pelbagai pihak dan menjadi phablet terbaik di pasaran.

Kini pihak Samsung Malaysia telah menambah penawaran mereka dengan memperkenalkan Samsung Galaxy Note5 terbaru dalam pilihan warna merah jambu emas (Pink Gold). Pilihan warna merah jambu merupakan salah satu pilihan yang paling diminati terutamanya golongan wanita.

Tawaran warna terbaru Galaxy Note5 merah jambu emas ini adalah terhad, anda yang berminat boleh mendapati pada harga RM2699 bermula 21 Januari 2016 (sementara stok masih ada). Galaxy Note5 juga menawarkan pilihan warna Gold Platinum, Silver Titanium, White Pearl dan Black Sapphire.


Digi Belanja Ais Krim Dan Juga Data Strim YouTube

Buat pengguna Digi, sila periksa aplikasi MyDigi anda kerana sekarang ini Digi mahu belanja anda semua ais krim Sundae dari McDonald dan juga data strim YouTube secara percuma.

Promosi istimewa ini telah pun bermula 13 Februari 2017 dan akan berterusan sehingga 15 Februari 2017. Apa yang anda perlu lakukan adalah log masuk ke akaun MyDigi anda pada aplikasi MyDigi, pergi ke bar menu, pilih MyRewards dan pilih Butiran dan Digi akan memberikan anda baucar untuk dipamerkan di cawangan McDonald.

INGAT! Jangan klik “Tebus” sebelum anda menuntut ais krim percuma anda. Jika butang tebusan sudah di klik, ini bermakna anda sudah mendapatkan ais krim tersebut.


Spesifikasi Qualcomm Snapdragon 670, 640 Dan 460 Tertiris

Apabila sebut sahaja tentang pemproses telefon pintar, Qualcomm Snapdragon sering menjadi pilihan pengguna kerana ia dirasakan lebih berkuasa berbanding sesetengah pemproses yang lain. Baru-baru ini satu dokumen yang memaparkan spesifikasi Qualcomm Snapdragon yang dirancang akan diumumkan pada tahun 2018 nanti telah tertiris di laman sosial Weibo di China.

Berdasarkan kepada ketirisan dokumen itu, ia telah mendedahkan spesifikasi empat pemproses terbaru Qualcomm iaitu Snapdragon 670 yang akan menggantikan Snapdragon 660, Snapdragon 640, Snapdragon 460 dan juga Snapdragon 845 yang sudahpun diumumkan baru-baru ini. Melalui maklumat yang didedahkan ini, ketiga-tiga pemproses Snapdragon dari siri 600 dan siri 400 ini bakal dikuasakan pada peranti kelas pertengahan bagi tahun 2018 nanti.

Walaupun ketiga-tiga pemproses terbaru ini disasarkan untuk peranti kelas pertengahan, ia dilihat masih mampu menawarkan prestasi yang terbaik dengan sokongan teknologi proses 10nm LPP untuk Snapdragon 670 dan Snapdragon 640. Manakala Snapdragon 460 pula tampil dengan teknologi proses 14nm LPP. Malah ketiga-tiga pemproses ini juga turut menyokong sokongan memori RAM yang lebih baik iaitu LPDDR4X.


Reviu Eksklusif: Wiko Ufeel FAB, Pertaruhkan Paparan Skrin & Bateri Besar

HARGA : RM 799

Syarikat dari Perancis iaitu Wiko semakin giat mengeluarkan peranti baru, terkini mereka telah melancarkan Ufeel FAB, model terbaru dan terbesar bagi siri Ufeel. Apa yang menjadi tarikan utama smartphone ini adalah paparan skrin sebesar 5.5 inci dengan resolusi HD 1280×720 piksel serta dilengkapi bateri berkapasiti 4000mAh yang dapat berfungsi sebagai powerbank. Nak kenal dengan lebih dekat model terbaru ini, teruskan membaca.

Seperti biasa, Wiko hadir dengan kotak pembungkusan yang sememangnya menarik. Di dalamnya telah disediakan dengan (1) kotak pembungkusan (2) ufeel FAB dan pelindung jernih (3) pelindung skrin (4) kabel microUSB (5) pilihan slot kad SIM (6) earphone (7) adapter pengecas (8) kad waranti serta buku panduan.

Paparan skrin yang besar menjadi tarikan utama buat pengguna smartphone hari ini, ditambah lagi dengan harganya yang mampu milik! Ufeel FAB menampilkan rekaan kompak dan anggun yang kelihatan premium walaupun hadir dalam kategori kelas pertengahan. Menampilkan paparan skrin berukuran 5.5 inci, ianya sangat selesa walaupun dipegang dengan sebelah tangan.

Memandangkan Wiko Ufeel FAB memfokuskan kepada semua golongan, smartphone ini tampil dengan empat warna segar. Namun begitu, hanya dua warna sahaja yang ditawarkan untuk pasaran Malaysia iaitu True Black dan Light Grey.

Bagi yang mementingkan aspek keselamatan smartphone daripada diakses oleh individu yang tidak dikenali, Ufeel FAB pilihan yang terbaik buat anda. Menariknya smartphone ini, ia menawarkan fungsi pengimbas cap jari sepantas 0.2 saat, selain boleh digunakan untuk lima menu yang berbeza.

Wiko Ufeel FAB menawarkan lensa penggambaran sama seperti Ufeel Prime, iaitu lensa 5P  beresolusi 13 Megapiksel yang mampu mengurangkan masalah noise, malah ia turut dibantu oleh auto fokus sepantas 0.4 saat serta LED flash. Manakala penggambaran selfie pula beresolusi 5 Megapiksel dengan sokongan LED flash. Lebih menarik, penggambaran peranti ini tampil dengan paparan yang telah diperbaharui dan lebih mesra pengguna.

Pemain muzik smartphone ini telah ditempatkan di dalam satu aplikasi yang sama, di mana untuk kemudahan mencari lagu, ianya telah diasingkan kepada beberapa kategori. Lebih istimewa, pemain muzik Ufeel FAB menawarkan fungsi Sleeping Mode yang boleh memilih sendiri masa untuk mendengar muzik sebelum tidur. Malah kualiti bunyi yang dihasilkan juga memuaskan dengan adanya sokongan teknologi Equalizer yang boleh diubah.

Salah satu aplikasi menarik yang disediakan pada Ufeel FAB adalah File Lock. Fungsi ini dapat menjaga privasi yang ada di dalam smartphone anda, tanpa perlu memuat turun aplikasi daripada pihak ketiga. Menariknya, selain boleh meletakkan kata laluan pada aplikasi tersebut, anda juga boleh memilih lagu, gambar dan video yang tidak ingin dikongsi dengan orang lain.

Fungsi One-hand Mode atau lebih dikenali sebagai mod sebelah tangan yang diperkenalkan oleh Wiko nampaknya lebih praktikal kepada pengguna, bergantung kepada keselesaan anda. Sepertimana smartphone yang ada di pasaran hari ini, anda boleh mengakses skrin Ufeel FAB dengan saiz yang lebih kecil dan telah ditetapkan kepada satu saiz sahaja.

Smart Gesture adalah cara yang paling cepat dan pantas untuk anda membuka menu pada smartphone ini. Caranya mudah sahaja, hanya perlu melukis huruf yang mewakili menu tersebut seperti M untuk Muzik dan secara automatik akan membuka menu yang diinginkan. Lebih istimewa, anda boleh menambah menu lain yang diinginkan dan melukis huruf sendiri mewakili menu tersebut.

Risau mengenai kehabisan bateri jika terlupa membawa bateri tambahan ketika keluar rumah? Kini, dengan Ufeel FAB anda tidak perlu risau lagi kerana ia menawarkan fungsi Power Sharing. Ia membolehkan anda mengecas smartphone lain menggunakan Ufeel FAB seperti sebuah power bank. Ia pastinya mampu mengecas lebih lama kerana menyokong bateri Li-Ion sebesar 4000mAh.

Kami sendiri telah menguji kepantasan mengecas smartphone Samsung Galaxy J1 (2016) dengan bateri berkapasiti 2050mAh menggunakan Wiko Ufeel FAB. Lihat hasilnya!

▲ Bateri Wiko Ufeel FAB – 84% & Bateri Samsung Galaxy J1 (2016) – 68%

▲ 30 minit masa mengecas:
Bateri Ufeel FAB tinggal 75% & bateri Samsung Galaxy J1 (2016) meningkat kepada 74%

▲ 60 minit masa mengecas:
Bateri Ufeel FAB tinggal 66% & bateri Samsung Galaxy J1 (2016) meningkat kepada 80%

Wiko yang sememangnya terkenal dengan pengeluaran smartphone mampu milik kini menambah sebuah lagi peranti mereka. Wiko Ufeel FAB adalah model yang paling besar di dalam siri Ufeel, yang mana menawarkan fungsi premium! Ia bukan sahaja menampilkan rekaan anggun, malah mempertaruhkan pelbagai fungsi menarik untuk kegunaan seharian! Dengan harga mampu milik, anda boleh mendapatkan peranti dengan pemproses yang laju, dioperasikan oleh Android terkini, serta hadir dengan fungsi pengimbas cap jari untuk mereka yang mementingkan keselamatan data di dalam smartphone. Bukan itu sahaja, kehadiran bateri berkapasiti 4000mAh pula membolehkan pengguna mengecas smartphone lain dengan adanya teknologi Power Sharing.

Kehadiran beberapa aplikasi lain seperti Phone Assist, lensa penggambaran 13 Megapiksel dengan LED flash serta kamera depan untuk penggambaran selfie juga dilengkapi LED flash yang membolehkan anda mengambil gambar di dalam kawasan yang kurang pencahayaan. Kepada yang masih tercari-cari smartphone dengan fungsi sebegini, Wiko Ufeel FAB boleh dipertimbangkan!


Xiaomi Mi Play Dilancarkan Secara Rasmi –  Hadir Dengan Cip MediaTek Helio  P35

Seperti yang dijanjikan, Xiaomi baru saja melancarkan telefon pintar baharu keluaran mereka iaitu Xiaomi Mi Play.

Xiaomi Mi Play hadir membawakan rekaan skrin takuk kecil sebesar titisan air berukuran 5.84 inci dengan resolusi FHD+. Ia dijana oleh MediaTek Helio P35 selain dibantu oleh memori sebesar 4GB RAM bersama storan dalaman 64GB (boleh dikembangkan).

Ia juga hadir dengan sokongan dwi-kamera utama dengan gabungan lensa 12MP + 2MP di samping 8MP kamera hadapan. Melengkapinya juga adalah bateri berkapasiti 3,000 mAh selain pengimbas cap jari berbentuk bulat pada panel belakang.

Tersedia dalam beberapa warna menarik seperti Black, Dream Blue dan Twilight Gold, Xiaomi Mi Play kini ditawarkan di pasaran China pada harga bermula RMB1,099 (kira-kira RM666).

______________________________________________________________________

Artikel Berkaitan :


Dataiku Kini Tersedia di Microsoft Azure Marketplace

NEW YORK, 2 Jun 2021 /PRNewswire/ — Dataiku, salah satu platform AI dan pembelajaran mesin yang terkemuka di dunia, hari ini mengumumkan bahawa ia kini disediakan melalui Microsoft Azure Marketplace, gedung dalam talian yang menyediakan aplikasi dan perkhidmatan untuk digunakan di Azure. Ketersediaan ini membuka peluang kepada pelanggan Azure untuk memanfaatkan antara muka visual Dataiku yang mudah digunakan untuk membina saluran data, menyediakan data serta membina dan menggunakan model pembelajaran mesin di awan mereka.

Logo Dataiku

Kini, pelanggan Azure boleh membeli Dataiku – peneraju AI dan menyokong pengkomputeran awan elastik – menggunakan belanjawan dan hubungan awan Azure mereka, menghapuskan halangan kontrak baharu atau kepayahan berkaitan undang-undang apabila memulakan perjalanan mereka menuju AI perusahaan secara meluas.

“AI dan awan benar-benar sesuai digandingkan,” kata Florian Douetteau, Ketua Pegawai Eksekutif Dataiku. “Dengan adanya Dataiku di Azure Marketplace, kami berpendapat semakin banyak organisasi akan dapat memanfaatkan kuasa AI di awan untuk membuat keputusan yang lebih pintar dan lebih pantas, menyampaikan pengalaman pelanggan yang lebih baik dan mengautomasikan proses perniagaan yang penting.”

Antara Muka Dataiku

Ketersediaan Dataiku di Azure Marketplace juga memastikan platform tersebut bersepadu sepenuhnya dengan perkhidmatan storan dan pengkomputeran Azure. Seni bina tolak-turun unik dan integrasi elastik Dataiku memanfaatkan sumber pengkomputeran awan natif untuk tolak-turun tugas ke sumber pengkomputeran awan seperti Spark dan Kubernetes dan juga meningkatkan kelajuan dan menurunkan kelajuan sumber pengkomputeran secara automatik untuk persediaan data, pembinaan model serta tugas-tugas penskoran model yang diaturkan di Dataiku agar pelanggan hanya membayar untuk apa yang mereka perlukan.

Pelanggan yang menggunakan Dataiku melalui Azure mendapat akses lancar kepada data yang disimpan di Azure; boleh menskalakan saluran data dan proses pembelajaran mesin dengan memanfaatkan kluster pengkomputeran; boleh menghubungkan, memvisualkan, mentransformasikan dan menganalisis set data yang disimpan dalam pangkalan data SQL; dan dapat memanfaatkan rangkaian teknologi Microsoft yang luas. Ini termasuk menyediakan, memodelkan dan mengeksport data ke Power BI menggunakan Azure Cognitive Services untuk mengaplikasikan model NLP dan visi komputer yang dilatih terlebih dahulu serta membangunkan resipi atau pemalam Dataiku menggunakan Visual Studio Code.

Jake Zborowski, Pengurus Besar, Microsoft Azure Platform di Microsoft Corp., berkata, “Kami dengan sukacitanya mengalu-alukan Dataiku ke Microsoft Azure Marketplace yang memberi rakan kongsi kami pendedahan yang besar kepada pelanggan awan di seluruh dunia. Azure Marketplace menawarkan pengalaman berkualiti yang bertaraf dunia daripada rakan-rakan kongsi global yang dipercayai dengan penyelesaian yang diuji untuk berfungsi lancar dengan Azure.”

Azure Marketplace ialah pasaran dalam talian untuk membeli dan menjual penyelesaian awan yang diperakui untuk beroperasi di Azure. Azure Marketplace membantu menghubungkan syarikat-syarikat yang mencari penyelesaian berasaskan awan yang inovatif dengan rakan-rakan kongsi yang telah membangunkan penyelesaian yang sedia digunakan.

Ketahui lebih lanjut mengenai Dataiku di halamannya di Azure Marketplace.

Latar Belakang Dataiku

Dataiku ialah salah satu platform AI dan pembelajaran mesin yang terkemuka di dunia, menyokong ketangkasan dalam usaha data organisasi melalui AI yang bersifat kolaboratif, elastik dan bertanggungjawab, kesemuanya pada skala perusahaan. Beratus-ratus syarikat menggunakan Dataiku untuk menyokong operasi perniagaan penting mereka dan memastikan agar mereka kekal relevan dalam dunia yang berubah-ubah ini termasuk model yang mendorong pengesanan penipuan, pencegahan pulangan pelanggan, penyelenggaraan prediktif, pengoptimuman rantaian bekalan dan banyak lagi. Dataiku dibina untuk syarikat-syarikat yang ingin mendemokrasikan AI dalam seluruh organisasi mereka, membawa ketangkasan dan kesiapsiagaan kepada perniagaan melalui penggunaan data oleh semua individu bermula daripada penganalisis hinggalah saintis data.

Source: PRNEWSWIRE


Snapmaker Pamer Inovasi Pencetakan 3D Komprehensif di TCT Asia 2021

SHENZHEN, China, 31 Mei 2021 /PRNewswire/ — Snapmaker membawakan penyelesaian pencetakan 3D komprehensifnya berserta aplikasi cemerlang untuk dipamerkan di TCT Asia yang berlangsung mulai 26-28 Mei di Pusat Konvensyen & Pameran Kebangsaan Shanghai, China dan Modul Putar Snapmaker 2.0 yang baru dilancarkan mencuri tumpuan.

Pencetakan 3D, sebagai satu bentuk pembuatan aditif, merupakan tumpuan TCT Asia. Tidak seperti kebanyakan pempamer, Snapmaker menggabungkan pembuatan aditif dan pembuatan subtraktif serta mencipta mesin modular 3-dalam-1 yang menggabungkan pencetakan 3D, turisan dan pemotongan laser serta pengukiran CNC.

Di TCT Asia tahun ini, Modul Putar mula diperkenalkan di China sejak dilancarkan di luar negara pada penghujung tahun 2020. Menawarkan perkhidmatan kepada pembuat DIY separa-lanjutan, pereka model 3D dan jurutera teknikal, Modul Putar merupakan pemasangan berguna yang serasi dengan A250 dan A350 Snapmaker 2.0 yang membuatkan CNC 4 paksi atas meja dapat beroperasi. Setahu kami, tiada produk serupa lain yang terdapat dalam pasaran.

Berkaitan dengan prestasi pula, ia dilengkapi dengan gear gelombang regangan dan menyediakan pengurang kelajuan 100:1, menyokong putaran berterusan 5-darjah 360° dan kawalan tepat 0.2°. Dengan bantuan Modul Putar dan perisian Snapmaker tersuai, pengguna boleh menghasilkan hasil seni dengan butiran terperinci dalam dimensi ke-4 dengan pelbagai bahan termasuk kayu, papan perkakas, akrilik tidak lutsinar dan banyak lagi.

Bagi mendemonstrasikan keupayaannya, Snapmaker mencipta aplikasi yang luar biasa, antaranya On Mars Sand Table paling mengagumkan para hadirin menerusi ketukangannya yang halus. Beratus-ratus pengunjung menunjukkan minat dan kesungguhan mereka untuk meneroka lebih lanjut.

“Saya gembira dapat melihat lebih ramai pengguna mula mengenali pencetakan 3D pada tahun ini. Aplikasi pencetakan 3D hakikatnya dapat membantu individu dan perusahaan untuk menyelesaikan masalah sebenar,” kata Ke Shuqiang, Ketua Pegawai Kewangan & Ketua Pegawai Operasi Snapmaker. “Sebagai pengeluar pencetak 3D, Snapmaker akan menjalin hubungan yang mantap bersama pengguna, penyedia perkhidmatan dan pengedar bagi menggalakkan kepenggunaan pencetakan 3D.”

Latar Belakang TCT Asia

Dianjurkan oleh VNU Rapid News Ltd, TCT Asia ialah salah satu acara reka bentuk-hingga-pembuatan terkemuka di dunia yang memfokuskan pembuatan aditif, pencetakan 3D, reka bentuk dan teknologi kejuruteraan.

Latar Belakang Snapmaker

Ditubuhkan pada tahun 2016, Snapmaker ialah sebuah syarikat alat pembuatan digital yang dikhususkan untuk menyediakan pencetak 3D berbilang alat yang menjimatkan kos dan alat tambahan yang berkaitan untuk individu dan perusahaan di seluruh dunia.

www.snapmaker.com Maklumat perhubungan: press@snapmaker.com

Source: Shenzhen Snapmaker Technologies Co., Ltd.

Keywords:  Computer/Electronics Consumer Electronics Household Products Household/Consumer/Cosmetics Retail New products/services Trade show news

Source: PRNEWSWIRE


CyanogenMod 14.1 Berasaskan Android Nougat 7.1 Semakin Hampir

Salah satu kelebihan sistem operasi Android adalah ekosistemnya yang membenarkan pengguna melakukan modifikasi ke atas sistem operasi mereka. Ini dapat dicapai dengan memasang custom ROM dan nama CyanogenMod adalah pilihan majoriti pengguna yang gemar memodifikasi sistem smartphone mereka.

Hari ini ada berita baik dari Cyanogen Inc, dalam masa kurang dari 24 jam mereka akan melancarkan CyanogenMod 14.1 yang dibina berasaskan Android Nougat 7.1. Bagi fasa pertama, custom ROM ini hanya menyokong 9 model smartphone sahaja, iaitu :-

• Nexus 6P
• Nexus 5X
• Xiaomi Mi3/Mi4
• LG G3
• Moto G variants
• LG G4
• Samsung Galaxy S5
• OnePlus 3
• ASUS ZenFone

Cyanogen Inc berkata custom ROM ini masih tidak lengkap sepenuhnya, dengan beberapa fumgsi masih dibangunkan dan akan dilepaskan secara berkala, bagi pemilik peranti dari model yang tidak tersenarai pula, anda perlu menunggu sedikit masa lagi bagi mendapatkan custom ROM terbaru ini.


Snapchat

Anda pastinya akan tertarik untuk menggunakan aplikasi sosial yang dikenali sebagai Snapchat ini. Ia membolehkan anda untuk mencari kawan yang sesuai dengan jiwa anda. Terdapat beberapa fungsi utama yang disediakan pada aplikasi ini di antaranya SNAP, CHAT, STORIES, LIVE, DISCOVER serta LENSES. SNAP membolehkan anda mengambil gambar di mana juga dan kongsikan bersama rakan-rakan.

Selain bersembang, anda boleh membuat panggilan dan menghantar rakaman video kepada rakan-rakan tanpa sebarang masalah dengan fungsi CHAT dan berkongsi cerita menarik dengan adanya fungsi STORIES. Malah gambar mahupun video yang diambil boleh diedit terlebih dahulu dengan adanya aplikasi LENSES, di mana boleh menambahkan pelbagai efek istimewa bersama  beberapa filters unik dan cantik!

Muat Turun

Android

iOS


Huawei Nak Lancarkan Telefon Pintar 4 Kamera Dinamakan Maimang 6?

Jika sekarang menjadi trend semasa telefon pintar dilengkapi dwi kamera, kali ini Huawei ingin membuat percubaan baru. Mereka dikatakan akan memperkenalkan sebuah telefon pintar dengan empat kamera sekaligus dinamakan Maimang 6. Nama yang sedikit janggal ini bukan sahaja menerima kamera yang banyak malah akan didatangkan bersama paparan skrin bernisbah 18:9.

Melalui khabar dari TENAA, China, peranti ini akan diperkenalkan pada 22 September depan sebelum hadirnya Huawei Mate 10. Ia juga dikatakan peranti yang pertama keluaran Huawei mengenakan skrin memanjang ke bawah. Maimang 6 mungkin dilengkapi paparan bersaiz 5.9 inci 2160 x 1080p, kamera 16 MP dan 2 MP di belakang serta kamera 13 MP dan 2 MP di depan.

Selain itu, pemproses Quad-core dan RAM 4GB akan dimuatkan bersama selain storan seluas 64GB yang menyokong memori tambahan. Bekalan kuasa pula menerima bateri berkapasiti 3,240mAh.

Untuk pengetahuan anda, di luar pasaran China ia dijenamakan semula sebagai siri G. Memandangkan sebelum ini Maimang 5 ditukar kepada Huawei G9 Plus, Maimang 6 pula akan dipanggil sebagai Huawei G10 sekiranya peranti ini dijual di Malaysia kelak.


Sony Perkenal Headphone WF-1000XM3, Beri Bunyi Mengagumkan Buat Pengguna Dengan Harga Hanya RM949

Jenama terkemuka Sony memperkenalkan aksesori terbaharunya iaitu WF-1000XM3 yang merupakan headphone nirwayar yang bakal dijual pada harga RM949 bermula Ogos ini.

Tampil dengan HD Noise Cancelling Processor QN1e chip dan Dual Noise Sensor Technology yang memberikan persembahan yang mengagumkan. Bunyi muzik tampil dengan sangat jelas.

Ia juga mampu mencapai bunyi yang mengagumkan disebabkan oleh pemproses 24-bit audio signaldan DAC dengan amplifier.

Digital Sound Enhancement Engine HX (DSEE HX™) memapatkan fail muzik digital termasuk format MP3, yang mempamerkan kualiti setanding High-Resolution Audio.

Disebabkan ia hadir tanpa wayar, ia dilengkapi dengan cip Bluetooth yang baru dibangunkan yang mana ia membenarkan earbuds di kiri dan kanan menerima audio pada masa yang sama.

Anda boleh mendengar muzik menggunakan headphone ini sehingga 24 jam tanpa perlu bimbang dengan kuasa baterinya kerana HD Noise Cancelling Processor QN1e memberikan penggunaan tenaga yang rendah. Ia juga mampu di cas dengan pantas. Dengan hanya pengecasan selama 10 minit, ia memberikan 90 minit jangka hayat bateri.

Bagi memudahkan pengguna, ia turut disertakan dengan Quick Attention mode untuk berkomunikasi tanpa perlu mengalihkan earbuds. Dengan hanya meletakkan jari di panel sentuhan di earbud di sebelah kiri untuk merendahkan kelantangan muzik.

Headphone ini serasi apabila dipadankan dengan Sony | Headphones Connect app yang mana anda boleh temui pelbagai funsi lain.

Bagi mendapatkan maklumat lanjut, layari laman sesawang Sony.


TIP!! Cara Membuat Tempahan Menggunakan MyCar

Memandangkan aplikasi MyCar ini masih baru, mungkin ramai di antara kita yang tidak familiar dengan aplikasi ini bukan? Di sini kami ingin menunjukkan anda bagaimana cara-cara menggunakan aplikasi ini untuk membuat tempahan kereta. Buat pengetahuan pengguna, hanya bayaran tunai sahaja diterima buat masa sekarang. Selain itu, anda juga boleh mendaftar sebagai pemandu jika berminat.

Muat turun aplikasi MyCar di Google Play atau App Store.

Selesai muat turun, anda perlu melengkapkan butiran peribadi. Disini juga ia memerlukan anda memasukan nombor telefon untuk tujuan pengesahan.

Setelah selesai, anda boleh melihat aplikasi ini menawarkan paparan antaramuka yang ringkas sahaja.

Untuk membuat tempahan, anda perlu ON lokasi dan ia secara automatik akan mengesan lokasi semasa anda.

Tekan ‘Book Now’, kemudian masukkan lokasi yang ingin dituju.

Tambang akan dipaparkan di bahagian bawah. Anda juga boleh memasukkan promo jika ada dan tekan ‘Request Car Economy’.

P/S : Terdapat sebanyak 6 kategori kenderaan yang boleh dipilih, dan harga tambangnya juga berbeza.

Pengguna boleh semak promo dalam ruangan inbox pada aplikasi MyCar bagi penumpang baru.

Memandangkan aplikasi ini masih baru, tidak ramai pemandu dan anda perlu membuat banyak kali untuk mendapat pemandu.

INFO : eRing juga telah mencuba beberapa kali untuk mendapatkan pemandu.

Jika berjaya mendapatkan pemandu, aplikasi ini akan memaparkan nama pemandu, kereta dan juga nombor plat.

Setelah selamat sampai ke destinasi, resit akan dihantarkan kepada pengguna melalui aplikasi ini dan juga emel. Anda juga boleh memberi rating kepada pemandu sebagai tanda terima kasih.

Jika ditanya pengalaman pertama eRing menggunakan perkhidmatan pengangkutan MyCar, ianya sama sepertimana menggunakan aplikasi Uber mahupun GrabCar. Namun begitu, paparan antaramuka yang agak mengelirukan membuatkan kami pening untuk membuat tempahan pada kali pertama. Memandangkan aplikasi ini masih baru, mungkin tidak ramai pemandu lagi dan kami perlu membuat tempahan banyak kali untuk mendapatkan kereta.

Dari segi harga pula, ia masih dianggap murah berbanding pesaing yang ada sekarang. Selain menawarkan harga tetap, tidak perlu risau jika berlaku kesesakan jalan raya. Menurut sumber, selepas berakhirnya perkhidmatan Uber di Malaysia beberapa hari lagi, ramai pemandu Uber yang telah berpindah ke MyCar. Mungkin lepas ini makin banyak pemandu dan tidak perlu menunggu terlalu lama untuk mendapatkan kereta.


BlackBerry DTEK50 Kini Boleh Ditempah Melalui 11street

Pada bulan Julai yang lepas, BlackBerry dengan rasminya telah memperkenalkan DTEK50, smartphone kedua BlackBerry yang dioperasikan oleh OS Android dan memfokuskan kepada pelbagai perisian serta ciri-ciri keselamatan khas daripada BlackBerry.

Kini anda mampu memiliki BlackBerry DTEK50 dengan pra-tampahan mulai sekarang di laman web 11street. Dipasarkan di Malaysia pada harga RM1,339, tempahan dibuka sekarang dan akan dihantar pada 30 September 2016. Selain itu, BlackBerry DTEK50 juga boleh didapati dengan pengedar sah iaitu Brightstar Sdn Bhd. Manakala tempahan di laman 11street pula akan diuruskan oleh Egadget Solution.


Samsung Galaxy Watch Active2 Muncul – Tampil Bergaya Dengan Sejumlah Ciri Dipertingkatkan

Akhirnya muncul secara rasmi! Samsung Electronics Co Ltd kini memperkenalkan Samsung Galaxy Watch Active2 – tambahan baharu untuk segmen smartwatch Galaxy. Model baharu ini dilihat mempunyai kelebihan tersendiri dan tampil bergaya dengan sejumlah ciri-ciri baru yang mengagumkan.

Untuk reke bentuk, model bahari ini dibina dalam dua saiz berbeza – 44mm dan 40mm. Untuk model 40mm, ia bakal didatangkan dengan paparan bersaiz 1.2 inci. Manakala model 44mm pula, dilengkapi dengan paparan 1.4 inci. Model 40mm dilengkapi bateri 247mAh, manakala model 44mm pula memuatkan bateri 340 mAh.

Selain itu, ia juga didatangkan dengan dua gaya menarik : Aluminium ringan dengan Band Flueroelastomer (FKM) & keluli tahan karat dengan tali kulit. Model baharu ini juga menggunakan muka jam berbentuk bulat dengan skrin Super AMOLED bersama rekaan bingkai yang boleh berputar bagi memudahkan penggunaan pada skrin. One UI pada model ini juga dinaiktaraf bagi menawarkan pengguna pengalaman lebih baik.

Enjin dalaman dijana oleh cip Exynos 9110 Dual Core 1.15GHz dan dibantu memori 768MB serta storan 4GB. Samsung Galaxy Watch Active2 menggunakan sistem operasi Tizen dan keserasian peranti boleh digunakan pada peranti Andoird mahupun iPhone. Jam pintar ini juga dilengkapi rintangan air 5ATM.

Samsung Galaxy Watch Active2 membantu meningkatkan kesihatan dan kesejahteraan – menyokong pelbagai ciri kecergasan sehingga 39 jenis latihan (7 daripadanya boleh diaktifkan secara automatik termasuk berjalan, berjalan, berbasikal, berenang dan sebagainya). Ia juga membantu pengguna menjejaki tahap tekanan masa nyata melalui fungsi Samsung Health dan turut menyertakan sejumlah program berfokuskan meditasi.

Ciri menarik lain termasuklah menyokong fungsi Spotify, Watch Camera Controller, Samsung Pay dan banyak lagi. Untuk maklumat lanjut mengenai Samsung Galaxy Watch Active 2, sila layari Samsung.


Ryan Ding dari Huawei: Pengalaman Pintar Membuka Nilai Baharu

BEIJING, 21 Oktober 2020 /PRNewswire/ — Pada hari kedua Forum Jalur Lebar Ultra-6 (6th Ultra-Broadband Forum atau UBBF) yang diadakan secara dalam talian, Pengarah Eksekutif Huawei dan Presiden Kumpulan Perniagaan Pembawa, Ryan Ding memberikan ucapan “Pengalaman Pintar Membuka Nilai Baharu”.

Ryan Ding speaks at UBBF 2020

Sepanjang lima tahun yang lalu, Huawei, bersama dengan rakan kongsi, telah bekerjasama untuk menetapkan nilai industri yang ditawarkan oleh gigaband dan jalur lebar premium dan terus mencari nilai baharu dalam bidang seperti kelajuan gigabit, pengalaman rangkaian, kecekapan operasi dan penyelenggaraan (O&M), dan ekosistem industri. Bersama-sama, mereka telah berusaha untuk memaksimumkan nilai komersial dan industri jalur lebar tetap.

Di tengah-tengah wabak COVID-19, rangkaian jalur lebar tetap telah menghasilkan nilai sosial dan ekonomi yang besar, terutama di negara-negara yang mempunyai infrastruktur jalur lebar bertaraf dunia. Jalur lebar tetap telah memainkan peranan penting dalam membawa pekerjaan, pengeluaran, pendidikan, dan ekonomi kembali normal.

Ding berkata pelaburan dan inovasi berterusan pembawa dalam jalur lebar tetap menawarkan potensi yang belum dibuka dan akan menjadi jentera berkuasa untuk pemulihan ekonomi global. Beliau menambah bahawa pembawa perlu melipatgandakan usaha mereka dalam jalur lebar tetap, mengalihkan fokus dari menghubungkan isi rumah kepada menghubungkan perusahaan, dan memberikan pengalaman perkhidmatan unggul kepada setiap orang, di rumah, dan di organisasi melalui inovasi berterusan. Menurut Ding, industri ini perlu memacu ledakan ekonomi digital global sambil berusaha untuk memaksimumkan nilai komersial jalur lebar tetap. Inilah sebabnya Huawei menyarankan bahawa kesambungan pintar akan menjadi bidang penting untuk inovasi industri, dan akan membantu pembawa meneroka peluang perniagaan baharu dan memungkinkan transformasi digital industri.

1. Home+: Pengalaman yang lebih baik dan perkhidmatan yang lebih pelbagai

Oleh kerana kesambungan dalam talian menjadi semakin penting dalam kehidupan kita, kediaman kita menjadi platform pelbagai guna. Dengan kesambungan pintar, isi rumah akan menikmati pengalaman perkhidmatan yang pelbagai, termasuk jalur lebar berkelajuan tinggi, liputan penuh dan perjanjian tahap perkhidmatan (SLA) terjamin. Ini akan menjadikan rumah lebih daripada sekadar tempat tinggal. Ia akan menjadi tempat di mana pengguna akhir menikmati pengalaman pintar “Home+” serba baharu.

Huawei telah mencadangkan formula untuk memaksimumkan nilai digital dari rumah: Nilai digital rumah = Kelajuan jalur lebar + Rangkaian rumah + Perkhidmatan pelbagai, yang dinyatakan di bawah.

Keputusan pembinaan rangkaian berdasarkan fakta untuk jalur lebar yang lebih pantas: Kerajaan perlu memasukkan pembinaan rangkaian jalur lebar sebagai sebahagian daripada strategi nasional mereka dan juga memberikan sokongan dasar dan kewangan. Pembawa perlu mengambil pendekatan holistik untuk perancangan, pembinaan, pemasangan, O&M dan operasi infrastruktur rangkaian. Mereka perlu memberi tumpuan kepada pengguna bernilai tinggi dan membina kawasan kediaman gigabit untuk mempromosikan peningkatan meluas perkhidmatan jalur lebar.

Menghubungkan setiap pengguna untuk liputan penuh: Menyediakan pengalaman Wi-Fi berkualiti ke rumah adalah cabaran utama yang dihadapi oleh syarikat pembawa. Dengan produk Wi-Fi sebagai perkhidmatan dan perkhidmatan Wi-Fi tersedia di platform, pengalaman Wi-Fi di rumah dapat dilihat, dikendalikan, dan diselenggara, yang meningkatkan pengalaman perkhidmatan bagi pengguna rumah. Huawei bekerjasama dengan pembawa untuk mempromosikan penyelesaian ‘fiber-to-the-room’ (FTTR), yang dapat menyokong inovasi lebih banyak aplikasi rumah pintar.

Tahap pengalaman terjamin untuk perkhidmatan sasaran: Untuk meningkatkan lagi pengalaman untuk kediaman, kemampuan untuk mengenal pasti perkhidmatan sasaran dengan bijak menjadi semakin penting. Oleh itu, pembawa boleh menggunakan AI untuk menentukan jenis perkhidmatan rumah dan kemudian menyediakan perkhidmatan yang tepat dengan tahap pengalaman terjamin merentasi pelbagai senario. Dengan kata lain, pembawa boleh bekerjasama dengan lebih rapat dengan pemain OTT untuk menjana hasil wang daripada ekosistem aplikasi. Kemudian mereka akan memberikan tahap pengalaman terjamin untuk perkhidmatan sasaran bagi mendapatkan hasil wang daripada perkhidmatan yang berbeza. Pembawa juga boleh meneroka peluang baharu dalam perniagaan vertikal seperti rumah pintar.

2. Enterprise+: Memaksimumkan nilai digital dengan pengalaman yang lebih baik

Bagi perusahaan, pendigitalan adalah mengenai menghubungkan modal, tenaga kerja, aset, maklumat dan peraturan. Walaupun kesambungan merupakan nadi perusahaan digital, pembawa masih menghadapi cabaran besar dalam menyediakan kesambungan terjamin kepada perusahaan. Kesambungan pintar secara sistematik meningkatkan pengalaman perusahaan dalam tiga bidang: liputan, seni bina dan gabungan, dan akan membantu perusahaan beralih kepada digital.

Huawei juga telah hadir dengan formula yang dapat membantu menghasilkan nilai digital yang lebih besar daripada perusahaan: Nilai digital perusahaan = Liputan x Seni bina x Gabungan, yang dinyatakan di bawah.

Liputan pintar dan lancar dengan pelbagai teknologi: Pembawa perlu membangunkan pelan bidang perkhidmatan yang komprehensif dan menggunakan talian peribadi optik dalam jarak 300 meter untuk pengguna perusahaan. Sebagai tambahan, pembawa perlu mengintegrasikan pelbagai teknologi seperti 5G, OTN, IP dan PON ke dalam satu rangkaian optik untuk memenuhi pelbagai keperluan syarikat dengan bijak dengan produk talian peribadi yang berbeza. Mereka juga boleh memanfaatkan sepenuhnya sumber rangkaian yang ada, seperti bandar gentian penuh, untuk menggunakan satu jaringan yang berfungsi untuk beberapa tujuan dan satu talian persendirian yang mengendalikan banyak perkhidmatan.

Pengalaman berketentuan dengan seni bina elastik dan cerdas: Pembawa memerlukan seni bina pintar dan elastik yang bebas daripada kesesakan, sentiasa aktif, berskala, dan dimudahkan. Jenis seni bina ini dapat membantu mencapai SLA yang komited, termasuk lebar jalur terjamin, kependaman, kebolehpercayaan, dan masa pembekalan perkhidmatan. Seni bina adalah sangat penting untuk memberikan pengalaman berketentuan dan untuk menjana wang daripada SLA.

Gabungan rangkaian awan untuk pengalaman yang berbeza: Huawei yakin bahawa keupayaan rangkaian akan menjadi asas suatu hari nanti. Sempadan rangkaian akan hilang, maka awan dan rangkaian akan bergabung sepenuhnya. Pembawa akan dapat mempelbagaikan penawaran mereka kerana mereka memberikan pengalaman ditentukan sendiri di seluruh perjalanan pengguna bermula dari pembelian hingga penggunaan. Selain perkhidmatan kumpulan awan dan rangkaian, mereka juga akan menyediakan satu loncatan ke awan serta perkhidmatan awan dan rangkaian yang dibezakan.

Pada akhir ucapan beliau, Ding menyatakan bahawa perkembangan perniagaan dan kemajuan teknologi tidak berlaku secara sendiri. Kesambungan pintar melibatkan tiga inovasi utama: pembinaan rangkaian pintar, rangkaian awan pintar serta sinergi antara pengkomputeran dan rangkaian. Huawei akan bekerjasama lebih erat dengan para pelanggannya untuk menghasilkan nilai digital yang lebih besar untuk kediaman dan perusahaan dengan menggunakan dua formula pengewangan dan memberikan pengalaman pintar melalui kesambungan yang sentiasa ada. Bersama-sama, mereka akan memungkinkan transformasi digital industri dan memanfaatkan ekonomi digital bernilai trilion dolar.

Keywords: Computer/Electronics Internet Technology Telecommunications Telecommunications Equipment

Source: PRNEWSWIRE


[TERTIRIS] : Imej Rekaan iPad Pro 2020 Kini Hangat Diperkatakan? Sokong 3 Lensa Utama?

Khas buat peminat iPad! Apple berkemungkinan memperkenalkan dua model iPad Pro pada bulan Mac 2020 – dijangka muncul dengan saiz 12.9″ dan 11″. Terkini, muncul berita tertiris mendedahkan bahawa beberapa imej pengolokan dan video telah bocor – ia dikongsi oleh Steve H.McFly atau lebih dikenali sebagai OnLeaks.

Memetik OnLeaks, model iPad Pro 2020 berkemungkinan memaparkan dimensi yang sama seperti dilihat pada model 2018. Pun begitu, Onleaks hanya berkongsi dimensi untuk iPad Pro 11″ sahaja – berkemungkinan muncul dengan dimensi 248 x 178.6 x 5.9mm (7.8mm termasuk benjolan kamera belakang).

Selain daripada itu, Apple juga dilihat merancang untuk memasang persediaan tiga kamera utama untuk model iPad kali ini – rekaan seakan – akan sama sepertiiPhone 11 Pro dan 11 Pro Max. Pun begitu, Onleaks tidak pula berkongsi mengenai material yang akan digunakan untuk badan kedua – dua model. Buat masa ini, ia tidak diketahui lagi bilakah Apple akan melancarkan iPad Pro 2020 ini.

[ SUMBER ]


Lenovo Malaysia Lancarkan Laptop ThinkPad X1 – Harga Bermula RM7,999

Lenovo hari ini melancarkan siri laptop terbaru yang diberi nama ThinkPad X1 untuk pasaran Malaysia. Ia dibarisi X1 Carbon, X1 Yoga, dan X1 Tablet. Laptop ini hadir dengan perkakasan serba canggih serta fizikal luaran berwarna hitam bersama jalur berwarna merah sekaligus kelihatan lebih agresif disamping menawarkan produktiviti.

X1 Yoga

– 14” FHD, WQHD, HDR WQHD IPS Dolby Vision boleh sentuh
– Intel Core i7 vPro
– Intel UHD 620 (grafik)
– Windows 10 Pro 64-bit
– RAM 16GB DDR3
– ROM 1TB SSD
– Kamera 720p
– ThinkPad Pen Pro
– Berat 1.4kg
– Harga bermula RM8,999

X1 Carbon

– 14” FHD, WQHD, HDR WQHD IPS Dolby Vision boleh sentuh
– Intel Core i7 vPro
– Intel UHD 620 (grafik)
– Windows 10 Pro 64-bit
– RAM 16GB LPDDR3
– ROM 1TB SSD
– Kamera 720p
– Dolby Premium Audio
– Berat 1.13kg
– Harga bermula RM7,999

X1 Tablet

– 13” (3,000 x 2,000) 3K Gorilla Glass
– Intel Core i7 vPro
– Intel UHD 620
– Windows 10 Pro 64-bit
– RAM 16GB DDR3
– ROM 1TB SSD
– Kamera 2MP depan / 8MP belakang
– Berat 890g
– Harga tiada (akan datang)

ThinkPad X1 Yoga menyediakan pengesan mata yang dipanggil Eye Tracking untuk bawa tetingkap pada laptop ke dua monitor lain yang disambungkan bersama. Eye Tracking secara automatiknya akan mengunci komputer selepas 5 saat pengguna menglihkan pandangan.

Pen ThinkPad Pro kini telah dinaik taraf supaya menjadi lebih tepat dan selesa dipengang. Pen ThinkPad ada pada setiap model X1 yang terletak di bahagian sisi kerangka.

Papan kekunci pada X1 akan turun kedalam badan apabila orentasi laptop ditukar kepada mod tablet (mekanisma mekanikal) atau dipusingkan kepada 360-darjah. X1 Carbon & Yoga ada paparan Dolby Vision dan kamera ThinkShutter yang boleh ditutup jika tidak diperlukan.

Teknologi pengecasan Rapid Charge boleh mengecas bateri sehingga 80% dalam masa sejam. Pengimbas cap jari dipanggil ‘Anti Spoofing’ dicipta untuk mengelakkan penggodaman cap jari atau cap jari palsu.

Integrasi FIDO dibina khusus untuk keselamatan semasa melayari internet. Selain itu, Ciri Smarter PC dapat dioperasikan menerusi arahan suara untuk mengetahui aktiviti harian – contohnya Cortana boleh memberitahu mesyuarat yang akan berlangsung selepas makan tengah hari.

Ketiga-tiga produk yang ditawarkan memiliki harga yang tinggi, tetapi dengan perkakasan yang dipadankan pada Lenovo ThinkPad X1, ia berbaloi kepada mereka yang gemarkan kelainan.


UI Terbaru Apple Music Di Android Menerima Banyak Perubahan

Setelah sekian lama Apple tidak mengeluarkan kemaskini Apple Music di Android, kini ia dapat dilihat dengan banyak perubahan seakan-akan sama pada iOS 10 di iPhone atau iPad. Antara ciri-ciri terbaru yang diperkenalkan adalah For You, iaitu aplikasi itu sendiri akan mengesyorkan lagu baru yang anda minat serta anda boleh menyemak lirik apabila lagu dimainkan.


Xiaomi Umumkan Peranti Redmi Dengan Kamera 64MP – Hadir Dengan Samsung GW1 sensor

Xiaomi hari ini telah mengumumkan kerjasama dengan Samsung Isocell bagi menghadirkan peranti yang mempunyai kekuatan kamera yang menakjubkan iaitu 64MP bagi jenama Redmi.

Menariknya, kamera ini menggunakan Samsung’s GW1 sensor yang memberikan perincian yang sangat baik pada hasil gambar yang dirakam. Resolusinya telah dipertingkat sebanyak 34%.

Beberapa sorotan bagi kamera ini telah didedahkan. Antaranya adalah Samsung GW1 sensor ini menggunakan 1/1.7 inci ultra-large bottom sensor yang mana ia adalah 34% lebih besar berbanding 4800.

Samsung GW1 sensor ini turut menyokong pixel-isolated ISOCELL PLUS technology bagi memastikan warna yang terhasil adalah sangat baik. Ia juga mampu mengurangkan noise yang terdapat di dalam imej yang dirakam. Ia juga hadir dengan sokongan hybrid 3D HDR.

Dalam pada itu, Xiaomi turut memberi bayangan bahawa peranti Xiaomi bakal tiba yang mana ia bakal hadir dengan sensor 108MP dengan resolusi 12032 x 9024 piksel tidak lama lagi. Namun masih tiada sebarang maklumat terperinci mengenainya. Jadi sama-sama kita nantikan.

Artikel Berkaitan:


Huawei Bakal Perkenal Huawei MateBook D Untuk Pasaran Tempatan

Baru-baru ini kami ada berkongsi artikel mengenai Huawei mengumumkan yang mana mereka bakal memperkenalkan Huawei Matebook X Pro untuk pasaran tempatan.

Bagaimanapun, ternyata mereka bukan sahaja akan membawa satu siri matebook ke Malaysia tetapi DUA apabila hari ini mereka memaklumkan turut memperkenalkan Huawei MateBook D – komputer riba nipis dan berkuasa.

Matebook D menampilkan skrin bersaiz 14 inci dengan nisbah skrin ke tubuh sehingga 81% bersama bezel nipis berukuran 5.2mm bagi memaksimumkan paparan kandungan. Di samping itu, log masuk cap jari turut disertakan bagi membantu menjimatkan masa pengguna tanpa perlu menaip kata laluan.

Komputer riba ini juga dilengkapi dengan bateri berkapasiti besar pada 57.4WHr selain menyokong USB-C untuk pengecasan pantas. Selain itu, Matebook D dikuasakan oleh Intel Core ke-8 untuk prestasi yang lebih tinggi disamping dilengkapi ciri Huawei Share, quad-speaker Dolby Atmos dan kalis percikan air.

Anda teruja dengan kehadiran MateBook D ini? Stay tuned bersama kami untuk mengetahui lebih lanjut mengenai harga jualan dan ketersediaan komputer riba berkuasa tinggi ini pada perlancaran rasmi malam ini!

Baca juga :

Lindungi Privasi Dengan ‘Kamera Tersembunyi’ Pada Huawei MateBook X Pro!


Tonton Live Pelancaran Siri OPPO Reno Dan Berpeluang Memenangi Seunit!!!

Peranti yang paling ditunggu-tunggu siri OPPO Reno bakal dilancarkan pada 27 Mei ini. Jadi demi menambahkan keterujaan kedatangan peranti ini, OPPO Malaysia akan memberikan sebuah OPPO Reno secara percuma. O-Fans yang menonton dan berkongsi siaran langsung pelancaran siri OPPO Reno menerusi Laman rasmi Facebook OPPO Malaysia akan berpeluang memenangi peranti ini.

Apa yang perlu dilakukan oleh semua peminat adalah menonton siaran langsung tersebut pada 27 Mei jam 10.40 pagi dan berkongsi pautan siaran di akaun Facebook anda. Jangan lupa untuk tetapkan akaun anda kepada Public. Pemenang akan dipilih secara rawak oleh OPPO sejurus selepas siaran langsung perasmian tersebut berakhir.

Dalam pada itu, ketika siaran langsung tersebut,selebriti terkenal tanah air, Neelofa bakal membuat kemunculan berikutan beliau yang merupakan duta siri OPPO Reno. Personaliti TV, Owen Yap juga bakal tampil di siaran langsung tersebut. Jadi nantikan siaran langsung tersebut, mana tahu anda lah pemenang yang dicari.

Bagi mendapatkan maklumat lanjut, anda boleh layari laman sesawang OPPO, Facebook OPPO, OPPO Official Online Store, Lazada dan Shopee.

Baca juga:


HUAWEI Berada Di Tempat Ke-10 Jenama Paling Bernilai Buat Pertama Kali!!

Brand Finance baru Sahaja mengeluarkan laporan Global 500 yang memperlihatkan jenama perante pintar terrenal HUAWEI berjaya menempat diri dalam top 10 jenama paling bernilai.

HUAWEI mengambil alih kedudukan China Construction Bank dengan inlay jenama adalah USD62.2 bilion.

Kedudukan pertama pula dirampas oleh Amazon dengan nilai jenama USD220.7 bilion sementara Juara tahun lepas Apple berada di kedudukan ke-3.

Tahniah kepada HUAWEI!!!


Beli Peranti vivo Dengan Digi Postpaid & Rebut Peluang Menang Percutian Bernilai Hingga RM31,000!

Ayuh semua!! Terokai Malaysia bersama vivo dan Digi! Beli mana-mana peranti vivo menerusi pelan pascabayar Digi (Postpaid) dan rebut hadiah menarik berupa pakej percutian bernilai hingga RM31,000! Penawaran hadiah adalah termasuk :

Bagi yang berminat, promosi ini bermula sekarang hingga 30 September 2019. Tunggu apa lagi? Kunjungi cawangan Digi berdekatan anda hari ini juga! Maklumat lanjut layari vivo Malaysia dan kekal bersama eRing untuk leboh promosi menarik!


Sertai “Amazing Nova Search” & Berpeluang Menangi HUAWEI Nova 4!

WOWW! MENARIK! HUAWEI kini menganjurkan aktiviti pemburuan harta karun terbesar di Malaysia, Amazing Nova Search bagi memeriahkan ketibaan HUAWEI Nova 4! Lebih menarik, HUAWEI turut menawarkan sebanyak 51 unit HUAWEI Nova 4 yang diberikan secara percuma kepada pemenang pemburuan harta karun ini!

Bekerjasama dengan beberapa stesen radio terkenal seperi Era, Hitz dan Gegar, Amazing Nova Search akan diadakan di lokasi-lokasi terpilih pada tetapan masa serta tarikh seperti berikut :

LOKASI

TARIKH

11 pagi

12 tengah hari

11 pagi

12 tengah hari

11 pagi

12 tengah hari

2 petang

3 petang

10 pagi

11 pagi

5 petang

6 petang

11 pagi

12 tengah hari

11 pagi

12 tengah hari

11 pagi

12 tengah hari

BERMINAT? Anda boleh menjadi salah seorang pemenang bertuah dengan mengikuti beberapa langkah mudah di bawah :

❤  Langkah 1 : Daftar penyertaan secara atas talian menerusi mana-mana laman web di bawah (Anda juga boleh mendaftar penyertaan di mana-mana HUAWEI Experience Stores berdekatan seminggu sebelum aktiviti bermula) :

❤   Langkah 2 : Pergi ke lokasi yang terpilih (Rujuk jadual tersedia).

❤   Langkah 3 : Pada hari pencarian, peserta perlu kongsi posting Facebook HUAWEI mengenai Amazing Nova Search dengan kapsyen : “Saya mencari Huawei Nova 4! Datang menyertai carian!”  (Tag 3 rakan & sertakan hashtag berikut : #AmazingNova4Search)

❤   Langkah 4 : Cari kesemua empat agen HUAWEI Nova 4 di lokasi ditetapkan dan kumpul empat kad dengan huruf ‘N’, ‘O’, ‘V’ & ‘A’ dengan menggunakan petunjuk yang diberi menerusi stesen radio yang mengambil bahagian.

❤   Langkah 5 : Selesai kumpul kesemua huruf, kembali ke HUAWEI Experience Stores untuk mengambil HUAWEI Nova 4 anda! (Jadi yang paling PANTAS okay!)

❤   Langkah 6 : Jangan lupa kongsikan gambar anda bersama HUAWEI Nova 4 di media sosial! (Kena taw!…) Good luck!

Selain itu, jom meriahkan hari kekasih anda bersama HUAWEI dengan sertai mereka bersempena jualan pertama HUAWEI Nova 4 pada 14 Februari ini bertempat di Sunway Pyramid (jam 8.30 malam) – terdapat kejutan belon yang hebat!

Tidak ketinggalan, ganjaran menarik turut menanti anda – termasuklah baucar HUAWEI, HUAWEI Supercharge Powerbank, Huawei Bluetooth Headphone, HUAWEI Soundstone Speaker dan baucar hadiah lain bernilai sehingga RM150,000! Jangan lupa ya!

_________________________________________


Nikmati Diskaun 15% Untuk Produk TNTCO Dengan Peranti Vivo Anda

Bermula 13 ~ 29 Januari 2020, vivo Malaysia bersama jenama streetwear TNTCO akan menawarkan promosi eksklusif untuk pengguna vivo.

Promosi menarik ini diadakan di kedai TNTCO, Pandan Indah, Kuala Lumpur dengan tawaran diskaun 15% bagi produk TNTCO.

Maklumat lanjut, sila layari laman rasmi Facebook vivo Malaysia atau Instagram TNTCO.


MWC 2017: Monitor Udara Dari Acer

Pada acara MWC 2017, Acer mengumumkan monitor udara yang direka untuk membantu kita mengawasi kualiti udara dalaman. Reka bentuk yang minimal dan moden membolehkan peranti ini disesuaikan di mana-mana ruang rumah. Info pengawasan kualiti udara akan dipaparkan di dalam aplikasi smartphone dan dengan mengintegrasikan IFTTT pada monitor ini, anda boleh mengaktifkan pembersih udara secara automatik.

Acer Air Monitor dilengkapi pelbagai jenis sensor yang mampu mengesan enam kualiti udara. Ini termasuklah mengesan TVOC (kadar organik), karbon dioksida, PM2.5, PM10, suhu dan kelembapan. Data-data ini kemudiannya boleh dilihat pada smartphone walau di mana jua anda berada.

Acer Air Monitor akan mula memasuki pasaran di negara-negara terpilih pada suku kedua tahun ini. Informasi lanjut seperti harga akan diumumkan nanti.


OnePlus Bakal Perkenal Siri OnePlus 9 Pada 17 Mei Ini!!!! – Hadir Dengan Hasselblad Camera!!

OnePlus Hari ini mengumumkan bahawa ketibaan peranti baharunya iaitu Siri OnePlus 9 yang mana ia akan dilancarkan pada 17 Mei jam 12 tengahari di Facebook OnePlus.

Peminat pastinya tidak sabar untuk merakan gambar menerusi lensa OnePlus 9 yang hadir dengan Hasselblad Camera.

Jadi, pastikan anda menonton pelancaran peranti ini di OnePlus Malaysia Facebook page, Instagram dan laman sesawang OnePlus.


Dapatkan Ganjaran Berganda Melalui Samsung Pay

Samsung Pay yang dilancarkan di Malaysia pada bulan Februari lalu menyediakan sistem pembayaran tanpa tunai yang mudah untuk digunakan. Kini, pihak Samsung menambah manfaatnya dengan memberikan ganjaran kepada anda melalui Samsung Rewards.

Anda yang inginkan ganjaran ini semestinya memerlukan peranti Samsung yang menyokong ciri Samsung Pay terlebih dahulu. Untuk mendapatkan ganjaran ini, anda hanya perlu kerap berbelanja di kedai-kedai yang menawarkan pembayaran Samsung Pay.

Setiap pembayaran yang dibuat, Samsung akan memasukkan mata ganjaran ke dalam akaun anda sebanyak 10 mata jika anda seorang pengguna baru yang membuat 5 pembelian pertama. Manakala, bagi anda yang sudah dinaikkan tahap kepada Perak, 20 mata akan diberikan sementara tahap Emas pula akan diberikan 40 mata sekaligus untuk satu pembayaran. Mata ganjaran ini diberikan bergantung kepada kekerapan dan bukan berdasarkan jumlah bayaran.

Buat permulaan, anda akan diberikan bonus sebanyak 450 mata untuk dikumpulkan dan ditebus. Mata ganjaran boleh ditebus dengan mendapatkan tiket wayang GSC, minuman Juice Works, dal.komm COFEE, Kenny Rogers Rosters, baucar Parkson, powerbank Samsung malah jam pintar Gear S3 Frontier.

Samsung Pay adalah salah satu alternatif yang efisyen digunakan masa kini, ia tidak memerlukan anda menyimpan wang tunai atau duit syiling yang berat. Samsung Pay boleh digunakan bersama kad debit atau kredit CIMB, Maybank, Standard Chartered, RHB Bank, atau kad-kad kesetiaan yang lain.

[Tutorial] Servis Pembayaran Tanpa Tunai, Samsung Pay Kini Rasmi Di Malaysia

Buat masa ini peranti yang menyokong Samsung Pay melalui ciri NFC ialah Samsung Galaxy Note8, S8, S8+, S7 Edge, S7, A9 Pro, Note5, S6 Edge+, S6 Edge, S6, A7 (2016,2017), A5 (2016,2017) serta Gear S3.

Bagi anda yang inginkan maklumat yang lebih lanjut dan terperinci boleh layari Samsung Pay Malaysia.


Apple Tawarkan Program Penukaran Smart Battery Case Untuk iPhone XS, XS Max & XR

Ada sesiapa yang menggunakan Smart Battery Case dari Apple? Baru-baru ini Apple telah mengenal pasti terdapat sesetengah Smart Battery Case untuk iPhone XS, XS Max dan XR menghadapi isu pengecasan.

Susulan isu pengecasan ini, Smart Battery Case yang terlibat mungkin akan menunjukkan satu atau dua tingkah laku seperti berikut:

Smart Battery Case yang terlibat adalah model yang diperbuat antara Januari 2019 hingga October 2019, pengguna boleh menghantarnya ke Apple atau Apple Authorized Service Provider (AASP) untuk penukaran unit baharu, tiada cas dikenakan.

Maklumat lanjut mengenai program Penukaran Smart Battery Case, layari Apple.


Tahniah Kepada Pemenang Pertandingan “Power Up for Pokémon Go” Anjuran U Mobile!

U Mobile secara rasminya telah menutup tirai pertandingan Power Up for Pokémon Go dengan mengumumkan 10 pemenang bertuah yang akan membawa pulang sebuah iPhone 6S setiap seorang. Pertandingan yang bermula pada 10 Ogos yang lalu memerlukan setiap peserta memuat naik gambar Pokemon yang telah ditetapkan, setiap hari U Mobile akan memuat naik gambar Pokemon yang perlu ditangkap pada hari tersebut.

Selain dari hadiah utama iPhone 6S, U Mobile juga memberikan ganjaran bernilai RM 42,000 dalam bentuk kredit pra-bayar, pasca-bayar dan juga powerbank kepada 35 pemenang setiap hari sepanjang pertandingan berlangsung. Kepada mereka yang menang, tahniah kami ucapkan!


China Mobile berganding bahu dengan Ubitus lancar Perkhidmatan Penstriman Permainan Awan 5G (UGAME)

HONG KONG, 2 April 2020 /PRNewswire/ — Ubitus K.K., peneraju teknologi permainan awan seluruh dunia dan China Mobile Hong Kong Company Limited, penyedia perkhidmatan telekomunikasi termaju di Hong Kong, China, dengan sukacitanya mengumumkan perkongsian mereka dalam perkhidmatan permainan awan 5G. CMHK menganjurkan upacara perasmian besar-besaran kedai utama perkhidmatan permainan awan yang baharu di Central hari ini.

CMHK ialah pengendali pertama di Hong Kong yang melancarkan perkhidmatan permainannya “UGAME” pada peranti mudah alih dan UTV. Ia memilih Ubitus bagi membantu membentuk masa depan penstriman permainan mudah alih dan mengukuhkan perkhidmatan pada tahun ini. Perkhidmatan UGAME baharu ini eksklusif untuk pelanggan CMHK mulai hari ini. Strategi ini mengambil pelan langganan untuk menarik lebih ramai pengguna 5G dengan menawarkan prestasi termaju yang dikuasakan oleh rangkaian 5G CMHK. Pengguna akan dapat memuat turun aplikasi yang dikemas kini dalam Google Play. Ubitus dan CMHK bersama-sama menjangkakan untuk meluaskan perkhidmatan di seluruh Hong Kong.

Kini, platform UGAME menyediakan 40 judul dengan pelbagai jenis permainan bermula dengan aksi, pengembaraan, pertarungan dan kasual yang membolehkan pemain untuk memilih daripada langganan permainan video PC dan konsol yang terbaik, dengan sokongan daripada rangkaian 5G terkini. Pengguna boleh mengalami perkhidmatan UGAME secara percuma mulai sekarang semasa peringkat beta.

Dengan perkhidmatan Permainan Penstriman 5G CMHK disokong oleh Ubitus dapat membawa pengalaman permainan konsol yang segera melalui langganan berdasarkan permintaan tanpa memerlukan pengguna untuk melengkapkan dengan komputer atau konsol permainan yang mahal dan canggih sebagai prasyarat. Pengguna akan berpeluang untuk merasai penstriman permainan secara langsung melalui 5G dan melihat bagaimana ia merevolusikan pengalaman permainan dengan menggabungkan permainan video yang terbaik dengan kualiti rangkaian CMHK. Pemain berupaya untuk menggunakan telefon pintar atau TV dengan pengawal permainan bagi mendapat suatu cecapan WRC, KOF dan Metro 2033 Redux melalui 5G.

“Ubitus berbesar hati untuk berkolaborasi dengan CMHK untuk permainan awan 5G dengan menggunakan teknologi yang terkemuka dalam industri kami. Membawakan model perniagaan baharu, kekuatan teknologi dan sambungan global dalam industri permainan disertai dengan kedudukan utama CMHK di Hong Kong, kami berharap agar pengguna akan menikmati permainan awan tahap seterusnya dan perkhidmatan 5G perintis,” kata Wesley Kuo, Ketua Pegawai Eksekutif Ubitus.

Latar Belakang China Mobile Hong Kong

China Mobile Hong Kong Company Limited (“CMHK”) ialah subsidiari milik penuh China Mobile Limited (HKEx: 941) (NYSE: CHL), yang menduduki tempat ke-56 dalam Fortune Global 500. CMHK ditubuhkan pada Januari 1997 dan merupakan pengendali rangkaian mudah alih yang pertama melancarkan perkhidmatan PCS di Hong Kong.

Memiliki kumpulan pelanggan yang terbesar di dunia untuk perkhidmatan rangkaian mudah alihnya*, Syarikat ini menawarkan perkhidmatan komunikasi yang inovatif dan komprehensif termasuk suara, data, IDD dan perayauan antarabangsa melalui 4G LTE, 3GHSPA dan teknologi lain. Syarikat ini komited terhadap pembangunan rangkaian 5G, menggabungkan teknologi baharu seperti kecerdasan buatan, internet pelbagai benda, pengkomputeran awan dan data raya, mengintegrasikan aplikasi 5G dalam industri-industri berbeza, menggalakkan pembinaan dan pembangunan kumpulan bandar pintar di Kawasan Teluk Lebih Besar (Greater Bay Area).

Latar Belakang Ubitus

Ubitus mengendalikan platform teknologi virtualisasi GPU dan penstriman awan yang terbaik di dunia dan mengkhusus untuk menyediakan pengalaman pengguna yang unggul melalui teknologi canggihnya. Selagi mana pengguna terhubung dengan rangkaian jalur lebar, mereka boleh menikmati pengalaman permainan AAA merentas pelbagai peranti, seperti telefon pintar, tablet, konsol permainan, TV pintar dan komputer peribadi.

Menerusi GDK komprehensifnya (kit pembangunan permainan), Ubitus menyediakan penyelesaian penggabungan pantas-dibawa-ke-pasaran bagi menyokong syarikat-syarikat permainan di Jepun dan luar negara yang berminat dengan permainan awan. Ubitus bekerjasama dengan pembawa telekomunikasi, penyedia perkhidmatan dalam talian dan penerbit permainan di seluruh dunia.

Foto – https://photos.prnasia.com/prnh/20200331/2764925-1?lang=0Logo – https://photos.prnasia.com/prnh/20150902/8521505721LOGO?lang=0

Source: Ubitus K.K.

Keywords:  Electronics Gaming Entertainment Internet Technology Telecommunications New products/services

Source: PRNEWSWIRE


Monogram by MOO – Share what you do

Monogram adalah sebuah aplikasi terbaru khusus untuk iPhone bagi memudahkan anda memperlihatkan hasil kerja, mendirikan perniagaan atau berkongsi apa yang anda lakukan dalam bentuk persembahan grafik yang sangat menarik. Dengan aplikasi ini anda bukan sahaja boleh menyelitkan imej, tetapi ia juga turut menyokong teks serta pautan URL.

Susunan persembahan itu bergantung kepada citarasa anda dan keseluruhan persembahan itu boleh disesuaikan dengan pilihan warna yang bersesuaian daripada senarai yang disediakan. Monogram yang telah siap dibuat boleh disimpan dan dibentangkan pada bila-bila masa tanpa sambungan Internet. Malah ia juga boleh dikongsikan ke laman sosial popular yang lain.

Muat Turun

iOS


Acer Lancar Veriton Z4660G Dan Veriton N4660G

Acer telah melancar 2 lagi model terbaharunya iaitu Acer Veriton Z4660G Dan Veriton N4660G.

Acer Veriton Z4660G dikuasakan oleh pemproses Intel Core i+ generasi ke-8 yang dipadankan dengan Optane serta hadir dengan M.2 PCle SSD.

Pastinya peranti ini menawarkan pengalaman perkomputeran yang lancar, responsif dan pantas. Tidak hairanlah ia diklasifikasikan sebagai komputer meja semua dalam satu yang ideal untuk hamparan lebar, pembentangan berganda atau menyunting grafik-grafik bersaiz besar.

Selain itu, Acer Veriton Z4660G menawarkan pegalaman tontonan yang menakjubkan menerusi paparan Full HD IPS 178 darjah. Turut dilengkapi dengan Ergostand yang versatil.

Apa yang pasti, peranti ini boleh dicondong, dipusing dan diubah ketinggian untuk memberi pengalaman tontonan yang maksima.

Dalam pada itu, ia turut hadir dengan kamera yang boleh dipusing. Ia boleh diarahkan kepada pengguna untuk panggilan video individu atau dipusingkan ke arah bilik bagi aplikasi persidangan video. Jika tidak digunakan, kamera tersebut boleh dilipatkan bagi tujuan keselamatan dan privasi yang lebih baik.

Selain itu, Komputer Meja Acer Veriton N4660G merupakan sebuah komputer mini yang direka khas untuk menjimatkan ruang. Walaupun ia kecil, tetapi ia disertakan dengan spesifikasi yang tinggi.

Dengan pemproses Intel Core i+ generasi ke-8 yang mana ia dipadankan dengan teknologi Optane dan M.2 PCle SSD pastinya mampu menjalankan tugasan dan aplikasi yang intensif untuk memberikan pengalaman perkomputeran yang pantas dan responsif yang lebih lancar.

Dengan skru dan kerangka gelongsor Acer Veriton N4660G yang senang dibuka maka urusan naiktaraf akan menjadi lebih mudah.

Pengguna boleh mengubah suai atau mengantikan memori atau pilihan penstoran dengan mudah, terima kasih kepada rekaan tool-less Acer yang unik.

Peranti ini sedia untuk dipasang dengan cagak VESA yang membolehkan pengguna untuk mengosongkan ruang diatas meja dengan hanya melekapkan komputer meja tersebut pada bahagian belakang monitor/paparan bagi memberikan satu ruang tempat kerja yang tersusun.

Dalam pada itu, peranti ini menyokong sehingga tiga paparan bebas untuk memaksimumkan produktiviti menerusi HDMI dan display port dalam resolusi 4K.

Bagi pengguna yang iginkan model yang lebih berprestasi, Siri Acer N boleh menyokong sehingga 5 paparan bebas memalui penambahan mudah kad grafik NVIDIA atau AMD.

Bagi model Acer Z4660G boleh didapati dalam dua varian iaitu Intel Core i3 dan i5, masing-masing dijual pada harga RM2899 dan RM3199.

Manakala bagi model Acer N4660G turut boleh didapati dalam dua varian iaitu Intel i3 dan i5, masing-masing berharga RM2899 dan RM3399.

Model-model ini boleh didapati kedai jualan rasmi Acer dan penjual sah Acer yang terpilih.


Jom Miliki Siri HUAWEI P40 & Anda Berpeluang Memiliki Hadiah Percuma Bernilai Sehingga RM1300

Mesti korang dah teruja apabila HUAWEI telah melancarkan siri HUAWEI P40 yang pastinya merupakan antara telefon terbaik di pasaran pada ketika ini dan juga beberapa barisan produk yang lain. MEsti korang nak tahu apa yang menariknya pasal produk ini!!! Jom tengok!!

Ini sudah tidak boleh disangkal lagi apabila HUAWEI P40 tampil dengan kuasa lensa yang terbaik!!! Hasil gambar memang tip top!!

Menariknya, kesemua kamera pada siri HUAWEI P40 ini tampil dengan kanta Leica dan mereka juga dilengkapi dengan sensor RYYB 1 / 1.28 inci, yang merupakan sensor terbesar industri. Pastinya ia memberikan gambar yang lebih fokus dengan penghasilan warna yang lebih unggul!!!

Ia juga tampil dengan HUAWEI Golden snap yang mana anda boleh merakam gambar dan menyingkirkan imej latar orang yang muncul di belakang subjek bagi memberikan kualiti yang lebih baik!

BUkan itu sahaja, ia juga turut dihadirkan dengan fungsi zoom 100X yang sememangnya paling berkuasa di pasaran ketika ini!!!

SIri HUAWEI P40 ini bukan biashe-biashe apabila ia dihadirkan dengan cip pemproses yang sangat berkuasa!!! Kirin 990 5G SoC Chil dengan dipadankan dengan 40W pengecasan pantas. LEbih menarik apabila P40+ tampil dengan pengecasan nirwayar terpantas iaitu 40W!!!

P40 dan P40 Pro tersedia dengan varian warna gold, silver dan blue. Manakala bagi P40+ pula tampil dengan warna ceramic white. Berikut adalah harga jualan siri HUAWEI P40!

Berikut adalah hadiah percuma yang boleh dimiliki!!

Apa yang yang apabila anda boleh berinteraksi dengan insan tersayang tanpa gangguan. Fungsi ini sangat menyeronokkan apabila ia membenarkan pengguna mempunyai sambungan signal yang lebih baik dan teman atau saudara. Ia pastinya memberikan paparan video yang sangat berkualiti!! Apa yang lebih menarik, anda boleh melakukan kerja dari rumah!!! best giler!!!

Korang mesti tak nak ketinggalan memiliki HUAWEI MAtePad Pro yang berharga RM2399 (8GB + 256ROM + Wifi Edition) dan ia tersedia dalam warna Midnight Grey dan PEarl White. Mereka yang melakukan pra tempahan boleh mendapat hadiah percuma bernilai sehingga RM1000 (papan kekunci, M- Pen dan langganan HUAWEI VIdeo secara percuma selama 3 bulan).

Generasi baru Watch GT 2e mempunyai 100 mod sukan, 50 meter rintangan air, boleh menyimpan 500 lagu, dan mempunyai fungsi pengurusan kesihatan. Yang paling penting ialah menyediakan sehingga 14 hari hayat bateri. HArga jualan adalah RM599 dan hadir dengan 2 varian warna iaitu Mint Green dan Graphite Black. Mereka yang melakukan pra tempahan akan mendapat tali jam percuma yang bernilai RM68.

IA sangat menarik kerana tampil dengan pelbagai aplikasi popular seperti Facebook, Whatsapp, Wechat, NEtflix, Instagram dan banyak lagi!!! Lebih penting, HUAWEI App Gallery adalah lebih selamat !!! Nak tahu apa lagi menarik?? Pengguna siri HUAWEI P40 dan MatePad Pro boleh menebus ganjaran bernilai sehinga RM2381 di HUAWEI Member Center.

Mereka yang membeli siri HUAWEI P40 ini akan mendapat langganan pecuma selama 3 bulan bagi HUAWEI VIdeo.  Bagi pengguna HUAWEI yang sedia ada pula, anda boleh menebus 1 bulan langganan percuma!! Menarik kan!!!

HUAWEI telah menyediakan perkhidmatan penyelenggaraan 1 jam serta pelan sewaan telefon bimbit yang boleh ditempah secara dalam talian, dan yang terbaik ialah perkhidmatan pembaikan di rumah secara percuma.

Buat mereka yang ingin melakukan pra tempahan boleh dilakukan di sini:


Lensa Kamera Yang Kecil Tidak Mampu Bertahan Pada Era Ini?!

Pada pelancaran  produk baru Xiaomi, Xiaomi mengumumkan skor DXOMARK dari Xiaomi Mi 11. Ultra. Telefon ini memperoleh 143 mata, memimpin Huawei Mate 40 Pro + dan menjadi telefon utama dengan prestasi kamera terbaik setakat ini.

Justeru, Zhu Haizhou, menyatakan bahawa tidak ada keupayaan kamera yang semakin meningkat saban hari membuatkan mereka ingin terus memacu kehadapan.

Rakaman video yang semakin normal pada ketika ini dan kedatangan era 5G membuatkan kandungan video semakin penting.

Sebagai unggulan tahun ini, Xiaomi Mi 11 Ultra telah mencapai tahap teratas dalam bidang pengimejan.

Kamera ini dilengkapi dengan tiga kamera belakang. Kamera utamanya adalah GN2 50-megapiksel ultra outsol yang diselaraskan bersama oleh Xiaomi dan Samsung. Ia dilengkapi dengan lensa sudut ultra-lebar Sony IMX586 48-megapixel dan Lensa telefoto periskop Sony IMX586 48-megapixel. Ini adalah tahap kamera utama, sepenuhnya meliputi panjang fokus 12-120mm, menyokong mod pemandangan malam super, dan zoom optik maksimum 120x.


OPPO Reno Bakal Tampil Dengan Warna Baharu, Sunset Rose – Pamer Sisi Romantik, Muda dan Kreativiti.

Jenama telefon pintar terkemuka, OPPO yang baru sahaja melancarkan peranti terbaharunya iaitu OPPO Reno. Berita baik buat peminat OPPO apabila peranti ini kini bakal tampil dengan warna terbaharu iaitu OPPO Reno Sunset Rose yang sangat lembut dan cantik yang bakal di lancarkan pada 2 Julai nanti.

Warna terbaharu ini di inspirasikan oleh bunga Ros putih dipadankan dengan warna merah jambu yang terdapat ketika matahari terbenam. Ia nyata melambangkan sisi romantik, muda dan kreativiti.

Sebelum ini, OPPO Reno disertakan dengan 2 pilihan warna iaitu Ocean Green dan Jet Black.

Peranti ini dijual pada harga RM1999 bagi OPPO Reno (Versi Standard) bagi varian Ocean Green dan Jet Black kini telah tersedia di OPPO Concept stores, OPPO Online Store, OPPO’s e-commerce partners store, Lazada and Shopee. Pelanggan juga boleh pergi ke OPPO telco partners’ store di Digi, Maxis atau Celcom.

Bagi mendapatkan maklumat lanjut, anda boleh layari laman sesawang rasmi OPPO, Facebook OPPO, OPPO Official Online Store atau Lazada dan Shopee.


Punca Pereka Permainan ‘Plants vs Zombies’ Dipecat Oleh EA Akhirnya Terbongkar

Pereka asal permainan yang pernah mencetuskan fenomena sedikit masa dahulu dengan kemunculan Plants vs Zombies iaitu George Fan, sebelum ini pernah dilaporkan telah dipecat oleh Electronic Arts (EA) pada awal tahun 2014 lalu. Namun begitu, punca pemecatan itu tidak pernah didedahkan kepada umum kerana pihak PopCap yang merupakan satu pasukan kecil yang telah dimiliki oleh EA pada tahun 2011 selepas permainan itu meraih populariti yang luar biasa pada awal kemunculannya pada tahun 2009. Sememangnya keputusan pemecatan yang dibuat oleh EA itu memberi kesan kepada PopCap, namun mereka terpaksa mengambil langkah untuk berdiam diri bagi menjaga perancangan untuk masa depan.

Selepas lebih kurang tiga tahun selepas George Fan dipecat tanpa sebarang pendedahan yang lebih terperinci, akhirnya punca pemecatan pereka asal permainan ini telah didedahkan baru-baru ini. Di dalam sesi Roundtable Podcast yang dianjurkan oleh Alex Larrabee, Edmund McMillen telah mendedahkan bahawa pemecatan itu dibuat kerana keengganan George Fan untuk menghasilkan model permainan yang berkonsepkan bayar-untuk-menang yang kini telah diguna pakai pada siri Plants vs Zombies 2: It’s About Time.

Menurut Edmund McMillen lagi, George Fan dikatakan telah dipecat secara serta-merta kerana bantahannya itu. Namun begitu, perjuangan pereka asal permainan Plants vs Zombies itu tidak berakhir setakat itu kerana dia dikatakan kembali aktif menghasilkan permainan mudah alih, termasuklah permainan terbaru yang akan diperkenalkan tidak lama lagi iaitu Octogeddon.


Facebook Menghalang Pencuri Gambar Profil – Ciri Baru Bagi Membanteras Penipuan

Facebook telah memperkenalkan ciri baru ini kepada pengguna di India, di mana ia menghalang gambar profil seseorang individu daripada dimuat turun atau bahasa yang lebih mudah ialah dicuri tanpa pengetahuan pemiliknya. Facebook mengambil langkah ini bagi mengelakkan kejadian penipuan atau kewujudan akaun palsu. Seperti yang diketahui, ramai pengguna Facebook telah menjadi mangsa kepada individu tidak bertanggungjawab ini.

Selain itu, fungsi screenshot telah dinyahaktifkan apabila pengguna membukanya melalui aplikasi Facebook di Android. Di samping itu, rakan yang bukan didalam senarai tidak lagi boleh tag nama mereka pada gambar anda, justeru gambar pemilik akaun akan kekal dilindungi daripada anasir luar. Sistem keselamatan ini boleh dilihat melalui bingkai biru yang terdapat di sekeliling gambar profil.

Buat masa ini, ciri ini hanya terdapat di India, malah Facebook juga bercadang untuk memperkenalkannya di negara lain.


Dunia Permainan Legenda Bertembung

Dua permainan yang mempunyai status yang cukup hebat akan bertembung bagi memberikan anda pengalaman permainan yang menyeronokkan. Permainan yang dimaksudkan adalah Super Mario yang mempunyai status lagenda di dalam dunia permainan video dan Minecraft, permainan kegilaan orang dewasa dan kanak-kanak zaman kini.

Bermula dari 17 Mei ini, pemilik Minecraft: Wii U Edition boleh mendapatkan tema permainan Super Mario yang dilengkapi pelbagai item dan karakter yang menarik. Mashup dari Nintendo ini membolehkan anda menggunakan karakter dan latar belakang dunia Super Mario di dalam Minecraft.


Laporan baharu membantu pembeli IT untuk mengelakkan penipuan alam sekitar dan tuntutan palsu

STOCKHOLM, 15 Jun 2021 /PRNewswire/ — Risiko menjadi semakin tinggi bagi kategori produk yang kompleks seperti IT, sosial dan alam sekitar. TCO Development, organisasi di sebalik pensijilan kelestarian untuk produk IT yang memperoleh TCO Certified, telah melancarkan laporan baharu bertajuk  ‘Navigating the Sustainable Revolution – The critical role of independent verification’. Laporan ini membantu pembeli di seluruh dunia mengesahkan pembelian mereka dari aspek sosial dan alam sekitar dengan tepat.

“Berjuta-juta pekerja dalam rantaian bekalan sering menghadapi masalah gaji yang rendah, persekitaran kerja yang berbahaya dan tidak selamat serta kehidupan tanpa perlindungan sosial. Ini telah dikenal pasti dengan jelas dalam bidang elektronik dan IT,” kata Parul Sharma, CEO Academy for Human Rights in Business yang telah memberi sumbangan dalam laporan tersebut.

Dalam suatu kajian global tentang tuntutan alam sekitar dalam talian, 40% daripadanya didapati palsu atau mengelirukan. Bagi mengelakkan tuntutan produk palsu dan penipuan alam sekitar, ketelusan dan pengesahan merupakan elemen penting yang mengesahkan usaha perolehan lestari organisasi anda dan sekali gus, reputasi anda.

Laporan Impact and Insights tahun ini meninjau dengan teliti tentang perkara-perkara yang perlu dilakukan oleh pembeli untuk mengelakkan penipuan alam sekitar – dan kaedah yang tersedia untuk mengurangkan kebergantungan terhadap tuntutan palsu. Laporan tersebut menawarkan maklumat berdasarkan pengalaman dengan TCO Certified serta pandangan pakar daripada para pembuat dasar, NGO, saintis serta juruaudit kilang, ujian produk dan perolehan.

“Adalah amat penting bagi organisasi untuk mendapatkan bukti tentang kesan alam sekitar dan rantaian bekalan yang dikaitkan dengan produk yang mereka sumberkan. Reputasi, kredibiliti dan ketepatan pihak berkepentingan adalah semakin berisiko tinggi,” kata Clare Hobby, Director Purchaser Engagement, Global TCO Development.

“Melalui laporan Impacts and Insight kami, kami ingin memberikan para pembeli kaedah untuk mengelakkan risiko kebergantungan terhadap penipuan alam sekitar dan tuntutan produk palsu yang biasa. Memperoleh bukti tentang apa yang sebenarnya berlaku dalam rantaian bekalan IT memberikan keyakinan kepada organisasi untuk menyokong usaha kelestarian mereka,” Clare Hobby menyimpulkan.

Muat turun laporan Impact and Insights: Navigating the Sustainable IT Revolution.

Ke arah kelestarian produk IT

Dengan pengalaman selama lebih 30 tahun, TCO Certified merupakan pensijilan kelestarian terkemuka di dunia bagi produk IT. Kriteria komprehensif kami direka untuk mendorong tanggungjawab sosial dan alam sekitar di sepanjang kitaran hayat produk. Merangkumi 11 kategori produk termasuk paparan, komputer dan peranti mudah alih, pematuhan disahkan secara bebas bagi prapensijilan dan juga pasca pensijilan.

Foto – https://ering.com.my/wp-content/uploads/2021/06/laporan-baharu-membantu-pembeli-it-untuk-mengelakkan-penipuan-alam-sekitar-dan-tuntutan-palsu.jpg

Sila hubungiCassandra Julin+46(0)702866861 press@tcodevelopment.com Press Room

Keywords:  Computer/Electronics Environmental Products & Services Publishing/Information Service Conservation/Recycling New products/services Survey, Polls & Research

Source: PRNEWSWIRE


ZTE dan Omdia siar kertas putih mengenai Ketelusan dan Jaminan Keselamatan dalam Dunia 5G

SHENZHEN, China, 15 September 2020 /PRNewswire/ — ZTE Corporation (0763.HK / 000063.SZ), penyedia antarabangsa yang utama bagi penyelesaian telekomunikasi, perusahaan dan teknologi pengguna untuk Internet Mudah Alih, baru-baru ini mengeluarkan satu kertas putih, “Security Transparence and Assurance in a 5G World” (“Ketelusan dan Jaminan Keselamatan dalam Dunia 5G”) bersama-sama Omdia, sebuah organisasi penyelidikan teknologi global yang terkemuka.

Menurut kertas putih ini, jaminan keselamatan yang komprehensif penting untuk seluruh ekosistem dalam era 5G, bermula daripada peranti IoT kepada rangkaian 5G, daripada peraturan kepada operasi. Jaminan keselamatan yang benar-benar berkesan memerlukan kolaborasi dan penyelarasan daripada semua pihak yang terbabit, selain penilaian secara berkala, agar dapat menangani cabaran yang semakin berkembang yang dicetuskan oleh penggunaan 5G global.

ZTE telah menumpukan perhatian dalam menyelidik penyelesaian keselamatan siber secara proaktif selama bertahun-tahun. Kertas putih ini menunjukkan bahawa keupayaan keselamatan, pengalaman dan hala tuju sedia ada ZTE telah mendemonstrasikan satu mekanisme untuk kolaborasi, ketelusan dan keterbukaan, dalam usaha untuk menangani risiko dan cabaran keselamatan akan datang dalam dunia 5G.

Di samping itu, kertas putih ini menghuraikan bahawa keselamatan siber merupakan keutamaan tertinggi untuk penyelidikan dan pembangunan (R&D) produk serta penyampaian perkhidmatan ZTE. ZTE telah mewujudkan mekanisme jaminan keselamatan siber yang komprehensif selaras dengan undang-undang dan piawaian. Sementara itu, ZTE telah menerima pakai beberapa langkah keselamatan siber, seperti tiga barisan model pertahanan, Pasukan Respons Kejadian Keselamatan Produk (PSIRT), makmal keselamatan siber dan penilaian keselamatan.

Pada Ogos 2020, ZTE telah melepasi audit NESAS GSMA, lantas menunjukkan tahap keselamatan proses pembangunan dan kitar hayat 5G ZTE.

“Pendigitalan telah diusahakan selama bertahun-tahun dan satu jaminan keselamatan yang komprehensif diperlukan agar selaras dengan kehendak risiko. Memikirkan mengenai risiko digital dari segi orang ramai, proses dan teknologi untuk melindungi kerahsiaan, integriti dan ketersediaan (confidentiality, integrity, and availability, CIA) maklumat merupakan satu kombinasi yang akan diiktiraf oleh banyak organisasi,” kata Maxine Holt, Pengarah Kanan Penyelidikan Keselamatan Siber di Omdia. “Keselamatan siber merupakan satu cabaran global yang mana semua pengusaha harus menyumbang demi mencapai dan mengekalkan rangkaian 5G yang selamat dan andal dengan prestasi yang tinggi.”

“ZTE telah bersiap sedia sepenuhnya dan berharap untuk berkolaborasi dengan pelanggan serta pemegang kepentingan industri bagi menangani cabaran keselamatan yang akan datang,” kata Zhong Hong, Naib Presiden dan Ketua Pegawai Keselamatan di ZTE. “Kami berharap dapat membina rangkaian 5G yang selamat dan boleh dipercayai bagi mendayakan kehidupan digital yang lebih baik untuk semua.”

Menuju ke hadapan, ZTE akan terus mengekalkan ciri ketelusan dan keterbukaan serta menerima pakai pendekatan berasaskan risiko untuk mengurus aspek keselamatan dalam seluruh kitar hayat produk. Tambahan pula, syarikat ini akan mematuhi keperluan peraturan dan piawaian teknikal, melaksanakan penilaian dan mendapatkan perakuan yang diperlukan oleh pelanggan dan juga pengawal selia.

Berikut merupakan pautan untuk mengakses kertas putih, “Security Transparence and Assurance in a 5G World” (“Ketelusan dan Jaminan Keselamatan dalam Dunia 5G”):

ZTE dan Omdia akan bersama-sama mengehoskan webinar dalam talian global, “Comprehensive Security Assurance Is Essential in the 5G Era”, (“Jaminan Keselamatan Komprehensif Penting dalam Era 5G”) pada 16 September mulai 17:00 hingga 18:00 (GMT+8). Untuk mendaftar bagi mengikuti webinar ini, sila semak:

Hubungan Media:

Margaret Ma ZTE Corporation Tel: +86 755 26775189 Emel: ma.gaili@zte.com.cn

Foto – https://photos.prnasia.com/prnh/20200915/2917281-1?lang=0

Keywords: Computer Networks Computer/Electronics Internet Technology Telecommunications Telecommunications Carriers and Services Telecommunications Equipment Survey, Polls & Research

Source: PRNEWSWIRE


Gambar Sebenar HUAWEI Nova 4e Terdedah Beberapa Jam Sebelum Pelancaran Rasmi?!

HUAWEI bersedia melepaskan telefon terbaru mereka, HUAWEI Nova 4e hari ini. Menjelang beberapa jam sebelum pelancaran rasmi, nampaknya gambar sebenar reka bentuk penuh model tersebut kini telah ‘terlondeh’ dan muncul di media sosial.

Imej tersebar menunjukkan bahawa ia hadir paparan bertakuk kecil bersama nisbah aspek yang agak tinggi. Namun, ia didapati miliki rekaan dagu yang sedikit tebal. Terdapat ketersediaan sokongan tiga kamera utama dan pengimbas cap jari berbentuk bulat pada panel belakang.

Imej tersebar turut mendedahkan peranti ini menggunakan port USB-C dan HUAWEI masih mengekalkan ‘lubang’ kegemaran ramai iaitu bicu audio 3.5mm yang diletakkan pada bahagian bawah. Ia juga dilihat hadir dengan tiga pilihan warna.

Walau bagaimanapun, maklumat tertiris masih lagi rumors dan untuk mengetahui lebih lanjut, sama -sama kita nantikan kemunculan rasminya. Kekal bersama eRing untuk info terkini!

[SUMBER] , [SUMBER 1]


Sindiran Dari Huawei – Video Promosi Siri P30?!

Acara MWC 2019 hangat memperlihatkan pelbagai peranti pintar terkini, tidak ketinggalan juga Huawei memperkenalkan peranti boleh-lipat pertama mereka yang dikenali sebagai Huawei Mate X.

Selain peranti boleh-lipat menjadi tumpuan ramai, namun paling dinanti-nantikan oleh peminatnya adalah siri P30 yang bakal dirasmikan pada 26 Mar 2019 ini.

Baru-baru ini satu video promosi siri P30 telah dikongsikan pada Twitter Huawei Mobile, melalui video tersebut jelas nampak Huawei menggunakan poster pelancaran S10 sebagai latar belakang video mereka.

Sindiran ini dianggap satu cabaran kepada peranti siri S10, adakah siri P30 tidak akan mengecewakan peminatnya seperti siri P20? Kita nantikan ketibaannya kelak.